Pregled nedelje: Ustavna ovlašćenja predsednika, sporno sazivanje sednice parlamenta, Radoičić i nove sumnje kosovskog tuzilaštva | Insajder\nPredsednik Srbije Aleksandar Vučić tokom turneje “Budućnost Srbije”, koja ulazi u treću nedelju, obilazi različite gradove, a premijerka Srbije Ana Brnabić na pitanja novinara o tome ko finansira kampanju – država ili stranka, odgovara da se “pravi tema tamo gde je nema”. Istovremeno, predsednik države, koji je predsednik svih građana često svoju poziciju koristi za obračun s političkim protivnicima, uz obaveznu napomenu da “neće njima da se bavi”. Najviše reakcija izazvala je tema Insajdera o tome da Ustav nije isti za sve, kao i odgovor predsednika države na pitanje novinarke Insajdera.\nNa primeru saobraćajne nesreće u kojoj je poginula jedna osoba, a pet povređeno, a koju je izazvao vozač doskorašnjeg direktora Koridora Srbije Zorana Babića pokazalo se, prema istraživanju Insajdera, da ni zakon nije isti za sve.\nDok sve veći broj profesora univerziteta potpisuje podršku protestima “Jedan od pet miliona”, ministar Zoran Đorđević najavio je formiranje tima za sprečavanje odlaska mladih iz zemlje. U stavu redakcije Insajder, ministar je dobio prvi besplatan “ekspertski savet” da država počne da ceni svoje građane, da se prema njima ne ponaša kao prema podanicima čiji je zadatak da plaćaju porez, već kao vrednim ljudskim bićima za čiju se dobrobit bore.\nJedna od tema kojom se bave novinari Insajdera jeste i prodaja imovine PKB-a. Od trenutka kada je u serijalu “Prodaja” otkriveno da je država prodala zemljište Al Dahri koje će joj biti potrebno za izgradnju najavljenog puta Beograd-Zrenjanin i da će sada morati to isto zemljište da plaća po tržišnim cenama, građani Srbije mogli su da čuju od predstavnika vlasti različita objašnjenja, ali ne i konkretan odgovor zašto nisu vodili računa o tome šta prodaju.\nA centralni događaj jučerašnjeg protesta “Jedan od pet miliona” u Beogradu bilo je potpisivanje Sporazuma s narodom koji su predstavnici opozicije nedavno usvojili. Građani koji su potpisali Sporazum s kojima su razgovarali novinari Insajdera kažu da dele vrednosti koje su deo Sporazuma, među kojima su sloboda medija, slobodni i fer izbori, nezavisnost sudstva, ali i ekspertsko vođenje državnih poslova.\nO svemu ovome mogli ste da čitate na sajtu Insajder.net, ali ako ste nekim slučajem pratili samo društvene mreže prethodne nedelje, onda ste sasvim sigurno imali utisak da živite u zemlji meda, mleka i botova.\nZato vas u nastavku podsećamo na najvažnije vesti i teme redakcije Insajder od prethodne nedelje.\nPredsednik Srbije Aleksandar Vučić je u proteklih deset dana u okviru kampanje „Budućnost Srbije“ obišao Vranje, Opovo, Vršac, Surdulicu, Bogatić, Kovin, Banatsko novo selo, Pančevo, Ljuboviju, Koceljevo, Šabac… sve u cilju, kako je ranije saopštio, da bi razgovarao i čuo šta „tišti“ građane.\nDa li građani Srbije plaćaju turneju predsednika države da bi to koristio, između ostalog, da se obračunava s političkim protivnicima? Ili sve to plaća SNS što je tek sporno jer je onda u pitanju stranačka kampanja predsednika koji bi trebalo da radi u interesu svih građana, a ne da radno vreme predsednika koristi za kampanju stranke.\nI pored svih ovih činjenica, predstavnici vlasti ne vide ništa sporno. Zakon ne zabranjuje da predsednik države bude i predsednik stranke, ali Ustav je jasan u tome šta su nadležnosti predsednika. Sve to dovodi do zaključka da su dve funkcije - predsednika države i predsednika stranke - nespojive.\nZbog svega ovoga postavlja se pitanje da li predstavnici vlasti svesno krše Ustav ili im nije poznato šta piše u najvišem državnom aktu. Upravo ovo, novinari Insajdera pitali su predsednika Srbije Aleksandra Vučića tokom boravka u Koceljevu u okviru kampanje “Budućnost Srbije”.\nPredsednik kaže da ne krši Ustav, već da samo misli svojom glavom i govori šta misli.\nPremijerka Ana Brnabić je, odgovarajući na pitanje novinara kako se finansira kampanja “Budućnost Srbije”, ocenila da se pravi tema od nečega što nije tema i da se kampanja finansira u skladu s ustavnim ovlašćenjima Vlade i predsednika države.\nNa instistiranje novinara da odgovori na pitanje koliko kampanja košta, ona je rekla: "Pitate me za nešto što je posao predsednika Republike".\n“Nepoznata” trasa novog put Beograd-Zrenjanin, objašnjenja različita, ali bez konkretnog odgovora\nOd predsednika Aleksandra Vučića, stanovnici Opova mogli su prethodne nedelje da čuju da će za privlačenje investitora u južnobanatski okrug od presudnog značaja biti izgradnja autoputa Beograd – Zrenjanin.\nVučić je precizirao da će se taj put graditi u dužini od 56 kilometara.\nPrema analizi Insajdera, autoput te dužine može se graditi samo na postojećoj trasi, što znači da će za njegovu izgradnju država morati da otkupljuje zemljište koje je pre samo nekoliko meseci kao imovinu PKB-a prodala Al Dahri.\nPodsetimo, istraživanje Insajdera objavljeno u serijalu “Prodaja” je pokazalo da je mesecima pre privatizacije PKB-a država pripremala projekat za proširenje Zrenjaninskog puta. Iako dostupna dokumentacija pokazuje da je planirano da se put gradi preko parcela nekadašnjeg PKB-a, posle emitovanja Insajderovog serijala iz Ministarstva građevinarstva su tvrdili da se od ovog plana odustalo i da će se umesto brze saobraćajnice do Zrenjanina graditi autoput, na „drugoj lokaciji“.\nU međuvremenu je predsednica Vlade rekla da još nikakva odluka nije doneta, a predsednik najavio da će se graditi autoput koji bi po najavljenoj kilometraži morao da prolazi preko zemljišta koje sada pripada Al Dahri. Tako smo za samo nedelju dana, imali priliku da čujemo tri različite verzije plana, ali ne i odgovor na pitanje ko je odgovoran za to što će građani morati da plate propust države, bilo za otkup parcela od Al Dahre ili za eventualno zaobilaženje tog zemljišta, izgradnjom duže, a samim tim i skuplje trase.\nAerodrom svečano preuzet – sadržaj ugovor pod oznakom tajnosti\nJavnosti je i dalje, uprkos tvrdnjama da je sve transparentno, nepoznat sadržaj ugovora o koncesiji Aerodroma Nikola Tesla, a odgovor na pitanje zašto nije se mogao dobiti ni na ceremoniji preuzimanja aerodroma protekle nedelje jer izjave, uprkos pozivima medijima, nisu bile predviđene. Da izjave nisu predviđene novinari su obavešteni tek na samom događaju.\nTako se ispostavilo da je neke pojedinosti o strateškom partnerstvu s francuskom kompanijom javnost prethodnih meseci saznavala isključivo kroz izjave predstavnika vlasti. Reč je, naime, o samo nekoliko osnovnih detalja - da je aerodrom dat Vansiju na upravljanje narednih 25 godina, da će državi plaćati godišnju naknadu koja će se kretati između 4,4 miliona i 15,1 miliona evra i da će u narednih 25 godina u aerodrom investirati 732 miliona evra.\nTužilaštvo Babićevog vozača tereti da je saobraćajnu nesreću izazvao iz nehata\nPrema istraživanju Insajdera, vozača direktora Koridora Zorana Babića koji je upravljao vozilom koje je izazvalo saobraćajnu nesreću na naplatnoj rampi u Doljevcu, a u kojoj je poginula jedna osoba, a pet teže ili lakše povređeno, Tužilaštvo sumnjiči za blaži oblik teškog dela protiv bezbednosti saobraćaja.\nMilana Rodičića kosovsko tuzilastvo sumnjiči za još krivičnih dela\nKosovsko tužilaštvo i policija potpredsednika Srpske liste Milana Radoičića, osim za uključenost u ubistvo Olivera Ivanovića, sumnjiči i za organizovani kriminal i trgovinu narkoticima. To je za Insajder izjavio specijalni kosovski tužilac Sile Hodža. Šta je još otkrio tužilac, kao i šta je Radoičićev advokat Živojin Jokanović nešto ranije izjavio za Insajder čitajte na sledećem linku.\nMarko Đurić, direktor Kancelarije za Kosovo i Metohiju Vlade Srbije je, komentarišući izjavu kosovskog tužioca Sile Hodže za Insajder, rekao da Prištini ništa ne veruje dok ne vidi, kako je rekao, „debele, konkretne i međunarodno potvrđene dokaze“.\nNa skupštinskom dokumentu za sazivanje sednice “potpisi” bivših poslanika\nSednica Skupštine, inače najvišeg predstavničkog tela, koje je nosilac ustavotvorne i zakonodavne vlasti, zakaže na osnovu dokumenta u kojem su se našla imena i potpisi onih koji su poslaničku dužnost prestali da obavljaju još 2017.\nNaime, među 154 poslanika koji su potpisali zahtev za sazivanje vanredne sednice Skupštine Srbije, koja je ove nedelje održana, našla su se i imena i potpisi petoro bivših poslanika, od kojih je četvoro ostavke podnelo još 2017. godine.\nDok je opozicija tražila da predsednica parlamenta podnese ostavku, dvoje bivših poslanika rekli su za Insajder da nisu potpisivali skupštinska dokumenta. Konačno, šef poslaničke grupe SNS-a Aleksandar Martinović, izjavio je da je on napravio grešku i izvinio se predsednici Skupštine i poslanicima.\nOdgovor na pitanje da li je vanredna sednica Skupštine nezakonito sazvana, međutim, nije stigao, a poslanik Demokratske stranke (DS) Balša Božović izjavio je da je podneo krivičnu prijavu protiv odgovornih.\nJoš nepoznato šta će značiti krivično delo – priprema ubistva\nNije poznato ni šta će se tačno nalaziti u skoro najavljenom uvođenju člana Krivičnog zakonika o uvođenju krivičnog dela pripremanje teškog ubistva.\nDirektor policije Vladimir Rebić tvrdi da optužbe za to delo neće moći da budu zloupotrebljene, jer će o tome da li dela ima, pored policije, odlučivati tužilac i sudija. Sa druge strane, profesor krivičnog prava Milan Škulić je rekao za Insajder da je sve ono što bi se podrazumevalo kao priprema krivičnog dela ubistva već obuhvaćeno zakonom. Šta bi moglo da podrzumeva novo krivično delo detaljnije čitajte u tekstu Insajdera.\nPreinačena presuda da se penzioneru iz Bačke Palanke vrati deo penzije umanjen zakonom iz 2014.\nSam počeak protekl nedelje obeležila je i vest da je Viši sud u Novom Sadu preinačio presudu kojom je odbijena tužba penzionera iz Bačke Palanke da mu se vrati iznos koji mu je uskraćen po zakonu o umanjenju penzija iz 2014. godine.\nKako je naveo Viši sud u odgovoru Insajderu, ovakva odluka doneta je jer je ocenjeno da je PIO samo poštovao Zakon o privremenom uređivanju načina isplate penzija koji je i propisao isplatu umanjenih penzija.\nInsajder vas u istoj priči podseća i na sve važne činjenice u vezi sa ovim zakonom koji su predstavnici vlasti uveli pod izgovorom da je ova mera neophodna zbog toga što se Srbija suočava s teškim finansijskim problemima, ali i na činjenicu da je prvostepeno presudu u ovom slučaju početkom godine komentarisao i predsednik Srbije.\nZa sprečavanje odlaska mladih iz zemlje nisu potrebni eksperti nego – poštovanje građana\nMinistar Zoran Đorđević najavio je formiranje tima za sprečavanje ekonomskih migracija koji će da promeni “način razmišljanja i odnos države prema migracijama kako bismo mogli da vratimo točak i budemo zanimljiva zemlja za život i ostanak". Kako će to biti urađeno, ministar prepušta “stručnom timu bez uticaja politike”. Dakle, formira se još jedan tim, radna grupa, komisija… ukratko – formacija čiji je zadatak da osmisli plan kako da Srbija postane normalna država, a taj plan bi trebalo da, kada bude osmišljen, pa usvojen, možda da bude i realizovan.\nStav redakcije Insajder povodom ove najave jeste da država počne da ceni svoje građane, da se prema njima ne ponaša kao prema podanicima čiji je zadatak da plaćaju porez, već kao vrednim ljudskim bićima za čiju se dobrobit bore.\nNišta više od toga, ali i ništa manje.\nNovi protesti: Od večeras opoziciju posebno posmatramo\nPotpisivanje Sporazma sa narodom koji su predstavnici opozicije nedavno usvojili bio je centralni događaj večerašnjeg protesta "Jedan od pet miliona". Građani koji su potpisali Sporazum, a s kojima su razgovarali novinari Insajdera, kažu da dele vrednosti koje su deo Sporazuma, među kojima su sloboda medija, slobodni i fer izbori, nezavisnost sudstva, ali i ekspertsko vođenje državnih poslova.\nPotpisane primerke građani su ubacivali u kutije koje su postavljene na Platou u blizini Filozofskog fakulteta. Na pitanje da li veruju da se Sporazumom može napraviti promena, mišljenja su podeljena - dok je za neke građane ova ideja, kako kažu, neozbiljna, drugi kažu da „žele da veruju“ da će lideri koji su napravili Sporazum zaista i ispuniti svoja obećanja.\n"Od večeras opoziciju posebno posmatramo", poručuju organizatori protesta.\nInsajder: Svake subote o protestima govore profesori koji su protest podržali\nIzjava ministra prosvete Mladena Šarčevića da među profesorima koji su potpisali podršku protestima “nema ozbiljnih imena” izazvala je brojne reakcije i osude. Nakon što mu je dostavljen spisak od 1.500 imena profesora, nastavnika i naučnih radnika koji su podržali građanske proteste u Srbije, ministar prosvete Mladen Šarčević tri dana kasnije je u izjavi za Insajder rekao da „nikada nije rekao da ti ljudi pojedinačno nemaju težinu“. On navodi da je u trenutku kada je rekao da među zaposlenima sa fakulteta koji su podržali proteste „nema ozbiljnih imena“ taj spisak bio „minoran u odnosu na ukupan broj akademaca\nZbog ovakvih izjava ministra prosvete, ali i značaja akademske zajednice za svaku državu i društvo, novinari Insajdera će u narednom periodu razgovarati sa profesorima koji su odlučili da podrže proteste. Razgovore sa njima gledacete subotom na sajtu Insajder.net\nJedna od potpisnica podrške je i redovna profesorka Medicinskog fakulteta u Beogradu i doktorka Snežana Rakić. Ona je ujedno i načelnica Odeljenja porodilišta u GAK “Narodni front”, gde je bila i v.d. direktorke od 2013. do 2017. godine. Snežana Rakić je i članica Lekarske komore Srbije, Srpskog lekarskog društva, međuodeljenskog odbora SANU za biologiju reprodukcije.\nOna u intervjuu za Insajder kaze da podršku protestima univerzitetskih profesora ne treba gledati kao “opredeljenje za neku stranu”.\n“Podržala sam protest jer imam obavezu da preduzmem nešto kada vidim da se sistem u kojem sam radila 25 godina ubrzano urušava. Vi kao profesor imate obavezu da kreirate kritičko mišljenje, morate da čujete ono što se dešava oko vas, ne možete biti izopšteni, ne mogu profesori biti izopšteni od svojih studenata, niti izopšteni od ovih ‘običnih ljudi’ koji šetaju po svim gradovima Srbije”, kaže profesorka Rakić u razgovoru za Insajder.\nVlada Srbije vlasnik aviona koji je prethodno pripadao kupcu Galenike - kompaniji EMS iz Brazila\nVlada odobrila i treću donaciju SPC u roku od dva meseca - 27,6 miliona dinara za hram u Hrvatskoj (VIDEO)\nEr Srbija ponovo iznajmljuje avion sa posadom od Etihada


Gračanica: Britanski investitori u fabriku Helioplast ulažu 7. mil. KM - AKOS\nHome > Ekonomija > Gračanica: Britanski investitori u fabriku Helioplast ulažu 7. mil. KM\nGračanica: Britanski investitori u fabriku Helioplast ulažu 7. mil. KM\nby - 24/06/2015\nKompaniju Helioplast iz Gračanice, koja bavi proizvodnjom plastične ambalaže za prehrambenu i neprehrambenu industriju i koja je od male porodične radionice prerasla u veliku i uspješnu kompaniju prepoznatljivu na međunarodnom tržištu, prije godinu i po dana akvizirala je britanska grupacija RPC\nNedugo nakon preuzimanja Odbor Grupacije je donio i odluku o investiranju 3,5 miliona eura za izgradnju novog objekta u vidu proširenja postojeće fabrike u Gračanici.\nSa investiranjem u Helioplast, sada RPC Superfos Balkan, planiraju započeti već u ovom mjesecu, a sa izgradnjom objekta već u augustu ove godine.\n“Po završetku izgradnje koja će trajati, nadamo se godinu dana, otvorit će se 50 novih radnih mjesta na području općine Gračanica što ukazuje na iznimnu važnost ovog projekta za lokalni rast i razvoj”, navode iz ove kompanije.\nStrano ulaganje, otvaranje novih radnih mjesta i uticaj na lokalni rast i razvoj zasigurno su značajni parametri i primjer uspješne kompanije kakva je Heliplast bila prije akvizicije i ostala sada u sastavu britanske Grupacije RPC.\nNerma Isaković, PR manager ove kompanije, kaže za ekapija.ba da će nova ulaganja značiti proširenje proizvodnog i skladišnog kapaciteta s obzirom da se potražnja uvećala za 30-40 posto u odnosu na prošlu godinu. Samim tim, navodi, otvorila se potreba za proširenjem kapaciteta.\nUlaganjem u proširenje proizvodnja bi se trebala uduplati,a nakon proširenja planiraju i zapošljavanje novih radnika.\nKompanija izvozi oko 70 posto svoje proizvodnje i to najviše u zemlje regije kao što je Hrvatska, Srbija, Slovenija, ali i Austriju, Kipar, Dubai a od ulaska u grupaciju RPC i Njemačku i Dansku.\nUspjeh i kvalitet proizvodnje i poslovanja kompanije nije umanjila ni katastrofalna poplava koja je zadesila Bosnu i Hercegovinu u maju prošle godine, a koja je nanjela milionsku finansijsku štetu kompaniji.\nKovan MI potvrdio kvalitet: Nagrada za uspjeh u energetskoj efikasnosti\nKompanija Fining iz Gračanice sagradila novu fabriku za proizvodnju kranova\nMansour nakon izlaska iz pritvora: Borite se za slobodu, nijedna diktatura nije dovijeka


Svi se u Srbiji ovih dana pitaju koliko je ANESTEZIJA bezbedna: Pitali smo lekara koji nam je dao odgovore i savet šta NIKADA NE SMEMO DA PREĆUTIMO - Zena.rs\nPostoji više vrsta anestezije, opšta ili totalna, epiduralna, spinalna, blok-anestezija… Koja će biti primerena za planiranu operaciju, zavisi od odluke anesteziologa i od same intervencije Foto: Profimedia\n– Anestezija kod pacijenta istovremeno izaziva i strah i olakšanje. Strah je od gubitka svesti i kontrole nad sopstvenim telom, a olakšanje od gubitka bola tokom intervencije – kaže dr Krstić Lečić i odgovara nam na deset najvažnijih pitanja o anesteziji.\nŠta nam radi anestezija?\nŠta nikada ne smemo da prećutimo našem anesteziologu?\n– Upotreba narkotika, alkohola, epilepsija, mišićna slabost, psihijatrijska oboljenja i nasledna oboljenja mogu biti uzrok komplikacija tokom intervencije i nakon nje ako anesteziolog ne zna za njih i ne odabere adekvatnu vrstu anestezije - upozorava dr Krstić Lečić.\n– Neophodno je da anesteziolog pre operacije pregleda pacijenta i stekne uvid u kompletnu medicinsku dokumentaciju, laboratorijske analize krvi i urina, snimak pluća i EKG kako bi utvrdio da li je spreman za zahvat. U slučaju hitnih operacija anesteziolog u operacionoj sali koriguje sve poremećaje - nadoknađuje gubitak krvi, leči poremećaj srčanog ritma, visok pritisak, srčani zastoj…\n– Postoji više vrsta anestezije, opšta ili totalna, epiduralna, spinalna, blok-anestezija… Koja će biti primerena za planiranu operaciju, zavisi od odluke anesteziologa i od same intervencije. Tu odluku anesteziolog donosi prilikom pregleda pacijenta i razgovora s pacijentom, a na osnovu njegovog zdravstvenog stanja, lekova koje uzima, alergije, životnih navika (narkomanija, alkoholizam...). Sve veće hirurške intervencije su vid agresije i izazivaju nepodnošljiv bol na koji svaki organizam reaguje stanjem šoka koje može izazvati naprasnu smrt. Da bi se ovo izbeglo, neophodna je primena specifičnih anestetika koji blokiraju centre za bol.\nU opštoj anesteziji paralizovani su svi mišići, pa i oni pomoću kojih dišemo, zbog čega njihovu funkciju preuzima aparat za veštačko disanje. Da ne bi došlo do preranog buđenja pacijenta, tokom operacije dodajemo anestetike, kaže dr med. Ivana Krstić Lečić, anesteziologFoto: Privatna arhiva


Igor Milanović je na novom početku na klupi crno-belih.\nIgor Milanović, jedan od najvećih vaterpolista u istoriji tog sporta, ponovo je u Partizanu.\nPosle sezone u Zvezdi, velikan ovog sporta seo je opet na klupu crno-belih, u periodu u kojem taj klub prolazi kroz velike probleme,\nU razgovoru za "Večernje novosti", objasnio je svoje razloge povratka.\n"Partizan je moja kuća i mislim da je prirodan potez da budem na Banjici. Zaista želim svojim znanjem i iskustvom da vratim decu u klub, jer i ja delim brigu za njih, a to sam pokazao time što sam došao. Staću pored bazena i pokušati da organizujem rad koji sam već jednom uspeo da organizujem. Nadam se da nijednom partizanovcu to ne može da smeta, a ako smeta, meni je veoma žao", rekao je legendarni Milanović za "Večernje novosti".\nKao što je svima poznato, situacija u najvćem srpskom klubu je veoma teška. Igrači ne treniraju na Banjici, još je neizvesno i kako će izgledati tim, a dve struje koje predvode Aleksandar Šoštar i Tatijana Rakas mesecima unazad vode borbu ko će da vodi crno-bele.\nDirektorka Rakas je prethodnih dana potvrdila da je dogovorila sa Milanovićem da preuzme tim, a on kaže da se ne bavi borbama koje nisu njegove.\n"Ja i ne znam koliko ima struja, niti sam bilo čime doprineo ili bio deo tog konflikta, pa iz tog razloga neću ni da budem rešenje. Neću se uplitati u te upravljačko-političke stvari. Nisam ni dobro upoznat sa celom situaciju. Moram da napomenem da sam i sa Šoštarom i Avramovićem u dobrim odnosima, kao i sa svim bivšim igračima".\nMilanović je rekao da je dobio garancije da će moći da radi u uslovima koji će to dozvoliti.\nTrener koji je Partizanu doneo poslednju titulu šampiona Evrope kaže da se u korektnom odnosu rastao sa Zvezdom.\n"Moram pre svega da istaknem korektnost čelnih ljudi Crvene zvezde. Rastali smo se u prijateljskim odnosima. Znam da ni oni, kao ni ja, nisu zadovoljni prošlom sezonom, pogotovo činjenicom dan ije osvojen Kup. Na meni je da analiziram svoje greške, na njima je da analiziraju svoje, ali ponavljam, rastali smo se u veoma dobrim odnosima".


FBiH: U protekla 24 sata registrirano 760 slučajeva COVID-19, prijavljeno 19 smrtnih ishoda, evidentiran oporavak 387 pacijenata - Federalno ministarstvo zdravstva: COVID19\nFBiH: U protekla 24 sata registrirano 760 slučajeva COVID-19, prijavljeno 19 smrtnih ishoda, evidentiran oporavak 387 pacijenata\nObjavljeno: 03.12.2020 ; Ažurirano: 03.12.2020\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 2.717 uzoraka, od kojih je 760 pozitivnih na COVID-19. Novi slučajevi registrirani su u svim kantonima/županijama u Federaciji BiH.\nU Federaciji BiH do sada su testirana ukupno 284.504 uzorka, a COVID-19 je potvrđen kod 58.564 osobe. Zaključno s današnjim danom, u Federaciji BiH oporavila su se 38.922 pacijenta, a u protekla 24 sata evidentiran je oporavak 387 pacijenata. Trenutno su aktivna 18.023 slučaja COVID-19.\nU protekla 24h, Zavodu za javno zdravstvo Federacije BiH prijavljeno je 19 smrtnih ishoda. S današnjim danom, ukupan broj smrtnih ishoda na području Federacije BiH je 1.619.


Troje mrtvih u žestokim napadima NATO na Tripoli\nNebo nad Tripolijem nakon eksplozija i vazdušnih napada, 24. maj 2011.\nTri lica su poginula a 150 ih je ranjeno u ponedeljak uveče u napadima NATO na Tripoli, saopštile su libijske vlasti.\nDosada najžešća akcija Alijanse usledila je nakon najave Francuske i Britanije da će koristiti i helikoptere kako bi pojačali pritisak na Gadafijeve snage.\nVisoki američki zvaničnik je dodao da Vašington ne pregovara sa Gadafijem, kao i da opozicioni savet smatra legitimnim predstavnikom libijskog naroda.\nU međuvremenu, predsednik SAD Barak Obama pozvao je Prelazni nacionalni savet libijskih pobunjenika da otvori kancelariju u Vašingtonu, ali nije zvanično priznao to telo.\nPortparol libijske vlade Musa Ibrahim je izjavio da je NATO izveo "između 12 i 18 napada na jednu kasarnu Narodne garde", jedinica dobrovoljaca koje pomažu vojsku.\n"Kasarna je bila prazna, a većina žrtava su civili koji stanuju u okolini", rekao je Ibrahim.\n"Ranjeni su smešteni u dve bolnice. Lakše povređeni su nakon pregleda pušteni kućama. Neki imaju teže povrede, a neki su preminuli”.\nOčevici su novinarima u bolnici ispričali da su trojica poginulih dva brata i njihov rođak koji su svi stanovali u aveniji Esug, nedaleko od pogođene kasarne.\nNovo razmeštanje borbenih helikoptera\nNATO je u utorak saopštio da je u ponedeljak uveče u Tripoliju bombardovao magacin sa vojnim vozilima.\n"Tokom noći avioni NATO-a bombardovali su sa velikom preciznošću magacin s vojnim vozilima koji je u neposrednoj blizini kompleksa Bab al-Azizija", odnosno rezidencije Moamera Gadafija, navodi se u saopštenju NATO-a.\n"Taj lokalitet je bio veoma aktivan na početku represije nad stanovnicima Libije februara 2011. i od tada neprestano služi za snabdevanje trupa lojalnih režimu koje napadaju nevino civilno stanovništvo", dodaje se u saopštenju.\nDim koji se diže sa broda nakon vazdušnih udara na Tripoli, 20. maj 2011.\n"Gadafijeve snage i dalje predstavljaju pretnju za civilno stanovništvo i mi ćemo nastaviti da gađamo mete koje su izvor tog nasilja", izjavio je šef operacija NATO-a u Libiji general Čarls Bušar, a navodi se u saopštenju Alijanse.\nPrema procenama stranih izveštača u Tripoliju, noćašnji napadi su bili najžešći od početka NATO bombardovanja Libije.\nU međuvremenu, francuski i britanski zvaničnici su najavili da će razmestiti borbene helikoptere kao deo misije.\nFrancuski ministar inostranih poslova Alan Žipe (Alain Juppe) je rekao da će helikopteri – koji mogu da ispaljuju rakete vazduh - zemlja - omogućiti NATO-u da sa većom preciznošću gađa ciljeve na zemlji.\nVašington ne pregovara sa Gadafijem\nNo, upotreba helikoptera je skopčana i sa rizicima po Sevrnoatlatnsku alijansu, jer lete niže od borbenih aviona i zbog toga su izloženiji paljbi sa zemlje.\nPostoji zabrinutost da bi u tom slučaju morale da se angažuju kopnene trupe NATO u cilju spasavanja posade oborenih helikoptera.\nKritičari postavljaju pitanje da li to znači da Alijansa širi svoje ciljeve, odnosno da će sam Gadafi biti na udaru. Predsednik SAD Barak Obama (Barack) i britanski premijer Dejvid Kameron (David Cameron) napisali su u u zajedničkom tekstu u londonskom “Tajmsu” (The Times):\n“Onesposobili smo (Gadafijevu) ratnu mašineriju i sprečili humantiranu katastrofu. Nastavićemo da primenjujemo rezoluciju UN sa našim saveznicima sve dok joj se (libijske snage) ne povinuju”.\nNATO izveo najžešći napad na Tripoli\nU međuvremenu, Obama je pozvao Prelazni nacionalni savet libijskih pobunjenika da otvori kancelariju u Vašingtonu, rekao je danas vodeći američki diplomata za Bliski istok Džefri Feltman, nekoliko sati nakon pomenute akcije NATO, ali je izbegao da zvanično prizna to telo.\nOn je novinarima u istočnom gradu Bengaziju, uporištu opozicije, kazao da očekuje da Kongres uskoro izglasa da zamrznuta imovina Libije i njenih zvaničnika u SAD bude iskorišćena isključivo u humanitarne svrhe u Libiji.\nOn, međutim, nije libijskom savetu ponudio formalno priznanje, što su, između ostalih, učinile Francuska, Italija i Velika Britanija.


Kurti: Napade u Zubinom Potoku i Zvečanu izvršili pojedinci koje podržava Srbija - Politika - Dnevni list Danas\nPočetna » Vesti » Politika » Kurti: Napade u Zubinom Potoku i Zvečanu izvršili pojedinci koje podržava Srbija\nKurti je na Fejsbuku naveo da preliminarni rezultati istrage ukazuju da požar u zgradi u kojoj se nalazi Centar za registraciju vozila u Zubinom Potoku nije bio slučajan već da je namerno izazvan, preneo je Kossev.\nOn je dodao da su u zgradi Centra za registraciju vozila u Zvečanu bačene dve ručne bombe koje, na sreću, nisu eksplodirale.\n„Takvo podmetanje požara i zločinci koji to rade neće se tolerisati“, naglasio je Kurti i poručio da je Kosovska policija profesionalna institucija koju svi moraju poštovati.\nKurti je pozvao građane, posebno severno od Ibra, bilo da su Srbi, Albanci, Bošnjaci ili Romi, da ostanu mirni i sarađuju sa institucijama Kosova.\nPodsećamo, nepoznate osobe prethodne noći zapalile su Centar za registraciju vozila u zgradi Opštine Zubin Potok, a eksplozivom je izvršen napad na Centar za civilnu registraciju u Zvečanu.\nAljbin KurtiCentar za registraciju vozilaEksplozijaPožarPriština


Dobojski Info - Doboj Istok mogao bi biti nova lokacija za smještaj migranata (VIDEO)\npetak, 19 jul 2019 09:11\nFOTO: Dobojski Info | Doboj Istok mogao bi biti nova lokacija za smještaj migranata (VIDEO)\nPročitano 2563 puta\nDoboj, Doboj Istok,\nPrvi put od vas čujem da se Doboj Istok pominje kao potencijalna lokacija za smještaj migranata, to je ATV-u rekao načelnik opštine. Iznenadio se kad je čuo da je ministar bezbjednosti u tehničkom mandatu njegovu lokalnu zajednicu pomenuo na današnjoj konferenciji za novinare.\n"Nisam upoznat i, iskreno, ja sam protiv toga. Nije me niko upoznao, nije me niko zvao. Ja sam protiv toga, prvi put čujem za takvu informaciju," bio je zatečen Kemal Bratić, načelnik opštine Doboj Istok.\nMinistar bezbjednosti u tehničkom mandatu danas kaže da će tek da razgovara sa lokalnim vlastima Doboj Istoka. Sudeći prema onome što je ATV-u rečeno, teško da će dobiti podršku. Otkriva da je o toj opštini, kao potencijaloj lokaciji za smještaj migranata, razgovarao sa jednom nevladinom organizacijom. Mnogi su danas komentarisali da bi bilo logično da prvo dobije saglasnost lokalne zajednice, a tek onda, ako postoji saglasnost, izađe sa informacijom u javnost. Kakve informacije su saopštene u Briselu, teško je razjasniti i nakon Mektićevog obraćanja.\n"Ma nije bilo riječi o bilo kakvom prihvatnom centru. Kao, on u Briselu zna gdje je Maglaj, gdje je Doboj, gdje je ovo, gdje je ono, i uopšte ih ne interesuje koje mjesto i u kom mjestu će biti prihvatni centri. I tražićemo još jednu lokaciju za otvaranje još jednog prihvatnog centra na prostoru BiH, tražićemo još jednu lokaciju," rekao je dragan Mektić.\nOsim o migrantima, Mektić je danas govorio i o tome da mu se ne dopadaju vijesti koje objavljuju pojedini mediji, pa i ATV. Otkrio je da mnogo voli i da se prepucava na društvenim mrežama ispod informacija koje objave pojedine medijske kuće. Otkrio je da, u tom kontekstu, kopira predsjednika Sjedinjenih američkih država.\n"Nisam ja Tramp, mada ga kopiram malo. Lajem poreko tvitera, vrijeđam, omalovažavam ali i trpim brate sve, šta sve nisam istrpio," kaže Mektić.\nNa kraju, svelo se na to da je potencijalna, nova, lokacija za samještaj migranata opština Doboj Istok. Ako Evropljani već uslovljavaju finansijsku pomoć, raspoređivanjem migranata na cijeloj teritoriji BiH, izgleda da će ministru bezbjednosti u tehničkom mandatu biti prilično teško da nađe lokalnu zajednicu koja će pristati na takvu opciju, bez obzira na evropske pare.\nDOBOJ: U narednih pet dana pojačana kontrola saobraćaja\nDOBOJ: Opsine dobile novi asfalt\nDOBOJ: Novi metri asfalta položeni u Striježevici\nDOBOJ: Otvorena izložba radova sa likovne kolonije "Ozren-Kakmuž" (VIDEO)


“Mali kuvari” sa glumcima Dečijeg pozorištanceta “Lane” pravili voćne salate – Kikinda Online News – Kikinda Online News\nU okviru letnje kuvarske radionice “Mali kuvar” koju tradicionalno organizuje kikindski Kulturni centar sa našim najmlađim sugrađanima danas su se družili mali i veliki glumci jedinog kikindskog Dečijeg teatra “Lane”. Osim umeća i takmičenja u pravljenju raznovrsnih voćnih salata, ovonedeljnih tridesetak učesnika radionice bilo je u prilici i da se upozna sa radom jedinog kikindskog Dečijeg teatra koji je uvek otvoren za nove polaznike:\n-” Došli smo malo da se družimo sa drugarima iz Kulturnog centra, znamo i mi malo da kuvamo. Pokazali smo im neke vežbe koncentracije, neke zanimljive vežbe i onda smo svi učestvovali sa tridesetak polaznika školice kuvanja, zajedno sa naših par glumaca, mlađih polaznika u pripremanju voćnih salata. Deca su naravno dobila priliku da se uvere šta sve radimo, a ukoliko neko bude želeo može slobodno da nam se priključi. Radimo tokom cele godine, barem što se mlađe dece tiče, stariji su na pauzi, ali mali su uvek spremni za akciju. Probe su ponedeljkom i sredom od 18 do 19 časova, dok je tok trajanja školske godine to tri puta nedeljno” – izjavila je Sanja Petkov iz Dečijeg pozorištanceta “Lane”.\nNaša osmogodišnja sugrađanka Milana Sivčev deo je pozorištanceta “Lane” već godinu dana, a debitovala je i na sceni i to u predstavi “Zdravko prljavko”:\n-“Godinu dana idem na glumu, a najviše volim da recitujem i da radimo govorne vežbe. Glumila sam u predstavi “Zdravko prljavko”, ali ipak najviše volim kada učimo novu poeziju i kada se igramo na sceni” – rekla nam je Milana.


Depaj se zaleteo na navijača i imao je NAJBOLJI MOGUĆI RAZLOG! - Sportske.net\nSvakako da je Holanđanin izgubio nerve, ali opravdano...\nLŠ (poluvreme) - Inter se muči sa Barsinom decom, tu je srećom Slavija, Dućin Ajaks u problemu!Liga 1 - "Lavovi" pokorili Nim sa dva igrača više!Liga 1 - "Doge" odnele čitav plen iz Liona!LŠ - Uzbudljivo na "Mestalji", Valensija bizarnim golom do boda, Zenit siguran protiv Liona!Nestvaran promašaj napadača Valensije!\nMemfis Depaj je pokazao zube "navijačima", ako se tako mogu nazvati.\nNaime, Lion je uspeo da stigne prednost Lajpciga, kapiten je dao gol za 2:2 i odlazak u top 16 fazu.\nI kada je sudija odsvirao kraj, nastalo je veliko slavlje igrača, a onda je Holanđanin primetio navijača svog kluba koji je izašao na teren sa transparentom "Marselo" i nacrtanim magarcem.\nNaime, iskusni Brazilac koga se sećalmo iz PSV Ajndhovena, Bundeslige i Bešiktaša igra slabo, navijači ga vređaju od početka sezone, ali ovo je prevršilo svaku meru.\nDepaj je pojurio da se obračuna sa momkom koji je nosio transparent, a onda su reagovali i oni najvatreniji sa tribine, pa je bilo posla da se održi red. Holanđanina su nekako odvukli, a sigurno da će biti na meti "navijača", ako ih tako možemo nazvati.


Virtuelna stvarnost, 4K gejming na NVIDIA konferenciji u Beograd Virtuelna stvarnost, 4K gejming na NVIDIA konferenciji u Beograd – Personal magazin\nVirtuelna stvarnost, 4K gejming na NVIDIA konferenciji u Beograd\nKompanija NVIDIA je u Beogradu, u restoranu Dijagonala 2.0, okupila predstavnike domaćih medija kako bi prezentovala tehnologije kao što su VR gejming i 4K gejming, kao i novosti poput striming…\nNakon prezentacije koju su održali Igor Stanek, tehnički produkt menadžer za područje centralne i istocne Evrope i tehnički produkt menadzer za SHIELD proizvode u EMEAI regionu i David Koblizek, PR menadžer za proizvode za centralnu i istocnu Evropu, gosti su imali mogućnost da isprobaju pomenute tehnologije na dva gejming računara. Jedan od njih je u ponudi domaće kompanije Ewe i poseduje GeForce GTX950 grafičku kartu koja osigurava odlične perfomanse, pogotovo za MOBA igrače. Na drugom sistemu zainteresovani su imali priliku da iskuse virtuelnu stvarnost korsteći Oculus DK2 naočare priključene na NVIDIA Battlebox računar sa dve GeForce GTX 980Ti grafičke kartice u SLI režimu.\nUz pomenute tehnologije koje su ključne za budućnost PC gejminga, jedna od značajnih novosti su novi modeli gejming notebook računara koji poseduju potpuni GeForce GTX980 procesor sa istim pefomansama koje možemo naći u desktop verziji. Zahvaljujući njima sve tehnologije koje danas vidimo u vrhunskim desktop računarima biće dostupne korisnicima u budućnosti, bez kompromisa, na svakom mestu.\nVirtuelna stvarnost, 4K gejming na NVIDIA konferenciji u Beograd was last modified: October 31st, 2015 by Redakcija\nKompanija LG Electronics predstavila finansijske rezultate za treci kvartal 2015. godine\nTelenor omogućio besplatan mobilni internet za korišćenje Vikipedije


Alibaba ulaže 28 milijardi dolara u cloud računarstvo | PC Press\nAlibaba ulaže 28 milijardi dolara u cloud računarstvo\n21. april 2020. 24. april 2020. Marijana Pečić\nAlibaba se obavezala da će u naredne tri godine investirati 200 milijardi juana (28 milijardi dolara) u sopstvenu cloud computing infrastrukturu – što je otprilike polovina prihoda kompanije u poslednjoj fiskalnoj godini.\nKineski tehnološki gigant koristiće novac za izgradnju više data centara, prenosi Bloomberg, kao i za finansiranje internog razvoja podržanih tehnologija poput AI akcelerator čipova i poluprovodnika. Alibabina infrastruktura navodno se borila sa saobraćajem uzrokovanim strogim merama zatvaranja zbog širenja koronavirusa (COVID-19), uvedenim u februaru.\nKompanija je rekla da se nada da će gotovina „ubrzati proces oporavka“ za njene biznise na koje negativno utiče pandemija. Zapravo, COVID-19 je verovatno oštetio maloprodajne kompanije koje čine ogroman deo ukupnog prihoda Alibabe, poput Tmall-a i Taobao-a.\nNajbrže rastuća cloud divizija\nU celini, očekivalo se da će se količina novca koja je proticala kroz ove jedinice u prvom kvartalu 2020. smanjiti nakon što je godišnje rasla za više od 30% tokom godina, napominje Financial Times. Dnevna prodaja velikih brendova koji se obično prodaju preko Alibabe, kao što su Estee Lauder i Uniqlo, takođe je navodno opala između 40 i 80% u poređenju sa periodom januar-februar 2019. godine.\nS druge strane, Reuters napominje da je Alibabina cloud divizija jedna od najbrže rastućih, jer je njen prihod premašio 10,7 milijardi juana (1,51 milijardi dolara), prvi put tokom prošlogodišnjeg četvrtog kvartala. U to vreme podaci o potrošačima pokazali su da Alibaba kontroliše više od 46% celokupnog kineskog cloud computing tržišta – ostaje da se vidi šta će dodatnih 28 milijardi dolara učini tim brojkama.\nTagovi: alibaba, cloud computing, Covid-19, investicija, koronavirus, ulaganje\n← Apple App Store i drugi servisi od sada dostupni i u Srbiji\n267 miliona Facebook naloga prodato za $600 na dark web-u →


Žene u skupštinskim klupama na Međunarodni dan žena, Podgorica, fotoarhiv\nU Crnoj Gori politika je i dalje dominantno muška djelatnost. I to ovi izbori neće promijeniti. Samo jednu partiju na ovim izborima vodi žena, kaže za Radio Slobodna Evropa (RSE) Milka Tadić-Mijović iz Centra za istraživačko novinarstvo (CIN).\nAnalizom izbornih lista RSE je utvrdio da je svih 11 izbornih lista, učesnica na izborima 30. avgusta, ispunilo zakonom propisani minimum da na izbornim listama imaju najmanje 30 odsto žena.\nTo je u prvom izvještaju od 17. avgusta potvrdila Međunarodna posmatračka misija ENEMO na konferenciji za novinare u Podgorici.\n"Žene su i dalje nedovoljno zastupljene u organima za sprovođenje izbora i javnom životu", rekla je analitičarka ENEMO Kristina Kostelac.\nPredsjednica CIN-a Milka Tadić-Mijović smatra da je u političkom životu Crne Gore na sceni simulacija rodne ravnopravnosti.\n'Nema suštinske želje da žene zaista imaju ravnopravnu poziciju.'\n"Zato što vidimo da gotovo sve političke partije i u vlasti i u opoziciji nažalost samo ispunjavaju tu zakonsku kvotu. Nema suštinske želje da žene zaista imaju ravnopravnu poziciju ne samo na listama za izbore nego uopšte u ovim granama moći u kojima se odlučuje pa i politici", ocjenjuje Tadić-Mijović.\nZakon o izboru odbornika i poslanika Crne Gore propisuje da na izbornoj listi treba da bude najmanje 30 odsto kandidatkinja, odnosno među četiri predstavnika jedno mjesto pripada ženi.\nŠto god da je doprinijelo većoj zastupljenosti žena na izbornim listama: pritisak Evropske unije (EU), simulacija rodne ravnopravnosti ili stvarni napredak, veoma je dobro je što imamo ispunjen taj zakonski princip od 30 odsto, kaže za RSE profesorica na Filološkom fakultetu u Nikšiću Rajka Glušica, predstavnica URE na listi koalicije "Crno na bijelo".\n"Moramo znati da je položaj žene u Crnoj Gori veoma težak. To je još uvijek patrijahalno muško-šovinističko društvo gdje se žena obeshrabruje se da uđe u politiku i obeshrabruje se da dođe do pozicija moći… Tako da je žena uglavnom, destimulisana da se bavi politikom i da se bori za svoja prava", smatra Glušica.\nŽene u političkom životu u Crnoj Gori\nŠta je donio sistem kvota?\nDugogodišnja poslanica vladajuće Demokratske partije socijalista (DPS) i predsjednica parlamentarnog Odbora za rodnu ravnopravnost Nada Drobnjak kaže za RSE da je sistem kvota doprinio da u dosadašnjem sazivu Parlamenta Crna Gora prvi put u istoriji ima oko trideset odsto žena u Skupštini Crne Gore.\n"Ali ogroman je prostor za unapređenje. Pa je u decembru 2019. godine bila je pripremljena promjena zakonodavstva koja bi omogućila da se poveća učešće žena na 40 odsto na izbornim listama. Prijedlog nije imao dvotrećinsku podršku u Skupštini, jer ga nije podržala opozicija", navodi Drobnjak.\nU crnogorsko zakonodavstvo sistem kvota uveden je 2011. godine, što je unaprijeđeno tri godine kasnije kada je pored norme od 30 posto žena na listi propisan i raspored mjesta za prolaz u parlament.\nU prethodnom sazivu Skupštine, poslije izbora u oktobru 2016. godine, od 81 poslaničkog mjesta 24 su pripala ženama, što je gotovo 30 odsto poslanica.\nAli su međunarodne organizacije u izvještajima o Crnoj Gori ponovo upozorile na nedovoljnost žena u politici.\nU izvještaju Evropske komisije (EK) o napretku Crne Gore za 2019. godinu navodi se da žene nijesu dovoljno zastupljene na visokim položajima u Skupštini, gdje od 14 stalnih skupštinskih odbora vode samo tri i da ih je malo i u partijskim rukovodstvima.\nSvjetski ekonomski forum, poslije istraživanja 2018. godine o globalnom jazu između polova, navodi da su žene u Crnoj Gori i dalje nedovoljno zastupljene u radnoj snazi i politici.\nNa skali za učešće žena u politici Crna Gora je na 83. mjestu i lošije je rangirana od svih država regiona.\nTadić-Mijović smatra da uprkos povećanju broja žena u parlamentu, suštinski nijesu donosioci odluka.\n"I kada uđu u parlament žene su, nažalost, čini mi se, u najvećem dijelu, naravno, ne bih rekla za sve, samo ta mašina sopstvene partije. I da pokorno u najvećem dijelu žene slijede smjernice koje zadaju ovi partijski vrhovi, to jest partije kojom upravljaju muškarci", kaže Tadić-Mijović.\nS druge strane, poslanica DPS Nada Drobnjak na pitanje RSE, da li žene u Skupštini glasaju po sopstvenom ubjeđenju ili diktatu partije odgovara: "Moglo se postaviti pitanje da li muškarci glasaju iz svojih potreba ili po diktatu partije. Svakako da i muškarci I žene kao dio tima u kome jesu, u poslaničkim klubovima, se dogovaraju i smišljaju strategije. Ali uvijek imaju i onaj lični integritet da pokrenu neku temu, da je zastupaju, i da istraju tome".\nMeđutim, profesorica Rajka Glušica kaže da ne samo žene u Crnoj Gori nego i muškarci, svi članovi partije i razmišljaju i glasaju, uglavnom, kako partija donese zaključak. Ona samatra da partitokratija vlada u Crnoj Gori. "\nNajčešće na svim funkcijama i institucijama gdje su žene na pozicijama moći u Crnoj Gori one tu nijesu došle ni kao žene, ni kao slobodni ljudi, nego kao predstavnici partije, naravno, uglavnom vladajućih partija. I one će odlučivati onako kako im nalažu politički lideri i njihovi šefovi", ocjenjuje Glušica.\nGlušica se zalaže za otvorene liste kako bi građani mogli "birati najbolje, bili to muškarci ili žene, koji će ih bolje zastupati u parlamentu". "Time će se razbijati moć partije i partitokratija kao model vladanja", dodaje profesorica Glušica.\nPodaci Centra za građansko obrazovanje (CGO) iz marta ove godine pokazuju da su od 20 članova aktuelne Vlade Crne Gore samo četiri ministarke (20%).\n"To ukazuje na deklarativno zalaganje za afirmaciju rodne ravnopravnosti u praksi. Nema žena među tri potpredsjednika crnogorske Vlade, niti je žena ikad bila premijerka u Crnoj Gori", navodi CGO.\nPoslanica vladajućeg DPS Nada Drobnjak smatra da je postizanje većeg broja žena na mjestima odlučivanja proces ali da su trendovi u Crnoj Gori dobri.\n"Neophodno je da i žene i muškarci nose sa sobom te vrijednosti rodne ravnopravnosti, da zastupaju interese žena i razumiju njihove potrebe", smatra Drobnjak.\nDo više žena na mjestima gdje se odlučuje i suštinskog pomaka u rodnoj ravnopravnosti doći će kada se Crna Gora oslobodi partitokratije, smatra profesorica Glušica.\n"Žena u biračkom tijelu Crne Gore ima više nego muškaraca. Dakle, neki realan odnos snaga u parlamentu bi bio da imamo više žena nego muškaraca. A najbolji odnos je onaj kad imamo tamo slobodne ljude koji zaslužuju da sjede i da predstavljaju narod u parlamentu", kaže Glušica.\nDo suštinskih promjena na polju rodne ravnopravnosti doći će u nekoj "boljoj Crnoj Gori", smatra Milka Tadić-Mijović.\n"U Crnoj Gori, koja će zaista biti transformisana u funkcionalnu demokratiju, ona je, nažalost, duboko autoritarno društvo. Mislim da je Crna Gora zaista dominantno muško društvo, koje se nikada nije suštinski promijenilo. I tek kada se zemlja suštinski promijeni, tada će i žena, ali drugi dijelovi društva, uspjeti da dominiraju u politici ili da razbiju taj muški monopol", ističe Tadić-Mijović.\nOrganizacije za evropsku bezbjednost i saradnju (OEBS) i Kancelarije za demokratske institucije i ljudska prava (ODIHR) i Evropska komisija je u nedostatke u pravnom okviru čije bi otklanjanje ojačalo povjerenje u izborni sistem, pored ostalih, istaklo i problem nedovoljnog učešća žena u političkom životu.


U Makedoniji sneg: Lavina zatrpala put Mavrovo-Debar\nKurir\t13.02.2018 22:37\nNa nekoliko putnih pravaca u Makedoniji uvedena je zabrana kretanja vozila zbog snežnih padavina.\nSaobraćaj između planinskog mesta Mavrovo i Debra od večaras u prekidu zbog lavine na putu.\nSneg trenutno pada u zapadnom delu Makedonije, a saobraćaj se na većini puteva odvija po vlažnim kolovozima i uz smanjenu vidljivost.\nPrema informacijama iz Auto-moto saveza Makedonije, na prevoju Đavato na putnom pravcu Bitolj-Resen, posle zabrane teretnim vozilima, uvedena je i zabrana kretanja putničkim vozilima.\nSaobraćaj teškim teretnim vozilima i autobusima je uvedena na putnim pravcima Tetovo - Popova šapka, a zabrana za kamione se primenjuje na putevima Struga - granični prelaz Ćafasan s Albanijom i preko planinskog prevoja Straža, Preseka i Bukovo.


Šešelj: Cilj mi je bila "velika Srbija" uz etničko jedinstvo\nLider radikala Vojislav Šešelj potvrdio je danas, na suđenju Radovanu Karadžiću, da je njegov cilj bila "velika Srbija", uključujući "srpsku Bosnu, srpsku Hercegovinu, srpsku Makedoniju i srpsku Hrvatsku", u kojoj bi postojalo nacionalno jedinstvo.\n- To je bio i ostao moj glavni cilj, ali ne i glavni cilj Srbije i srpskog rukovodstva... To je cilj Srpske radikalne stranke, ali ne i drugih partija - rekao je Šešelj i dodao da njegova vizija Srbije podrazumeva "etničko jedinstvo i harmoniju među pravoslavnim Srbima, Srbima katolicima, Srbima muslimanima, kao i Srbima ateistima".\nKako prenosi "Balkan insajt", Šešelj je nazvao bošnjake "Srbima koji su prešli u islam" i rekao da "niko ne može konstantno da drži srpski narod podeljen".\nSvedočeći na suđenju Karadžiću, Šešelj je rekao i da je bivši predsednik Slobodan Milošević pružio ključnu pomoć lokalnim Srbima tokom ratova u hrvatskoj i Bosni i Hercegovini.\n- Bez pomoći iz Srbije, ni Republika Srpska ni Srpska Krajina ne bi preživele - ocenio je Šešelj.\nTužilac Alan Tiger, podsetio je na Šešeljevu izjavu iz serije BBC-ja, "Smrt Jugoslavije", da je Milošević 1992. godine od njega lično tražio da šalje dobrovoljce u BiH i da je napad na Zvornik u aprilu te godine bio planiran u Beogradu. Šešelj je na to odgovorio da je njegova izjava bila prenaglašena, jer je tada bio u sukobu s Miloševićem.\nTužilac Tiger podsetio je Šešelja da je pre rata pretio muslimanima da će ih proterivati do Anadolije, na šta je lider radikala odgovorio da je mislio na "panislamiste, a ne na sve muslimane".\n- Pozvao sam muslimane da ne ratuju protiv Srba, jer će nastradati. I jesu nastradali - od 100.000 žrtava, 50.000-60.000 su bili muslimani. Cilj mojih pretnji bio je da sprečim rat - zaključio je Šešelj.


Medojević: EU je neobjektivna i pristrasna\n"VEOMA PROBLEMATIČNA ULOGA "\nDF je u Crnoj Gori, kako je rekao, pozivao kolege da kao uslov za dijalog ispostave ostavku Đukanovića\n17.03.2016. 14:14h Ažurirano: 11.02.2019. 05:29h\nEvropska unija (EU) je, u rješavanju političke krize u Crnoj Gori, bila neobjekivna i pristrasna, podržavajući režim koji je u ovom trenutku ključni problem za rješenje, ocijenjeno je iz Pokreta za promjene (PzP).\nPredsjednik PzP-a i funkcioner Demokratskog fronta (DF), Nebojša Medojević, kazao je da je PzP upozoravao da je uloga EU u Crnoj Gori veoma probematična i da se Unija suočava prvi put, kad je u pitanju Balkan, sa politikom dvostrukih standarda.\n„To nije dobro za EU, jer je EU prepoznata po tome što, prije nego donese odluku ili definiše politiku, mora da se konsultuje sa svim zemljama članicama i formuliše jedinstvenu politiku EU“, kazao je Medojević na konferenciji za novinare.\nOn je rekao da DF nije tražio da se EU umiješa u rješavanje političke krize, već da su posredovanje EU tražile kolege iz Socijaldemokratske partije, Demosa, Demokratske Crne Gore i Građanskog pokreta URA.\n„Mi nijesmo tražili da se EU umiješa, ali sad konstatujemo da sve što je EU radila u Crnoj Gori, radila je pristrasno, neobjektivno, ne u korist dostizanja evropskih standarda ili rješenja političke krize, već jednostrano, podržavajući režim koji u ovom trenutku predstavlja ključni problem za rješenje političke krize“, rekao je Medojević.\nKako je kazao, uloga EU u rješavanju političke krize u Crnoj Gori je bila neobjektivna, jednostrana i nekonzistentna. „To ozbiljno ugrožava kredibilitet EU u Crnoj Gori i sigurno će posljedica biti smanjenje broja ljudi koji u Crnoj Gori podržavaju EU, a sa druge strane, politička kriza nije ni blizu rješenja“.\n„Ovakav uticaj i učešće EU doprinosi rasplamsavanju ove krize, dodatno pogoršava situaciju u Crnoj Gori, ohrabruje Đukanovića da pokrade i ove izbore kao prethodne“, naveo je Medojević.\nOn smatra da bi učešće i uloga EU u ovom trenutku u Crnoj Gori morala biti usklađena sa odnosom prema identičnoj krizi u Makedoniji.\n„Krajnje je vrijeme da EU zatraži isto što je u Makedoniji, ostavku premijera Đukanovića, formiranje prelazne Vlade“, rekao je Medojević.\nOn je rekao da je i u Makedoniji i u Crnoj Gori otvorena politička kriza vezana za legitimitet izbora i da se radi o identičnim političkim motivima.\n„Isti politički motiv i razlozi, nažalost, dvostruka politika EU. U Makedoniji je EU izvršila značajan pritisak da opozicija prihvati dijalog sa vladajućom partijom, ali je uslov opozicije za dijalog bila ostavka premijera Gruevskog“, kazao je Meodjević.\nDF je u Crnoj Gori, kako je rekao, pozivao kolege da kao uslov za dijalog ispostave ostavku Đukanovića.\n„Nažalost, kolege iz opizicije su prihvatile dijalog sa Đukanovićem, nijesu prihvatile sugestiju DF-a i sad EU kaže da je Crna Gora, zbog odluke dijela opozicije da pregovara sa Đukanovićem a ne da traži ostavku, bolji primjer nego Makedonija“, naveo je Medojević.\nTakav odnos EU u ovom trenutku, smatra on, ne doprinosi rješenju političke krize, dodajući da izvještaji i ocjene EU o Crnoj Gori, kad je ta oblast u pitanju, nijesu konzistentni.\n„Nakon objavljivanja afere Snimak, Evropska komisija (EK) je u izvještaju tada eksplicitno tražila politički i pravosudni epilog afere Snimak“, kazao je Medojević.\nPrema njegovim riječima, danas, tri godine nakon toga, niko od aktera afere nije snosnio političke posljedice, nije suspendovan ili kažnjen, a pravosudni epilog se pretvorio u pravosudnu farsu.\n„EU je ostala nijema na činjenicu da Đukanovićev režim nije ispoštovao ništa iz Izvještaja EK, nakon tri godine nije bilo političkog ni pavosudnog epiloga, što znači da je EU pokazala nesposobnost da kazni autokratsku, nedemokratsku političku grupaciju kada vrši ovakva teška krivična djela“, rekao je on.\nMedojević je naveo i da EU nije osudila ni nezakonito razbijanje demonstracija 17. oktobra, policijski teror 24. oktobra protiv mirnih građana i demonstranata, kao ni političku korupciju u parlamentu kada je, kako je kazao, Vlada opstala tako što je kupljena jedna opoziciona partija.\n„EU, evo čekamo par dana, još nije reagovala na otkriće DF-a da se uređaji za elektronsku identifikaciju mogu koristiti za masovnu prevaru na izborima“, kazao je on.\nBranka Bošnjak iz PzP-a kazala je da je prethodne sedmice bila na smitu u Beču, na kom su bili lideri iz centralne i istočne Evrope, navodeći da je, imajući u vidu medijsku blokadu i sliku o protestima u regionu, učesnicima podijelila kratak film i sa njima razgovarala o tome kako su doživjeli proteste DF-a.\nOna je kazala da je naišla na razumijevanje i iznenađenje kolega iz Makedonije koji, kako je dodala, smatraju da je u Crnoj Gori postojalo više uslova da se traži ostavka premijera nego što je to bilo u Makedoniji.\n„Apelujem na EU da još jednom razmotri situaciju i prestane sa duplim aršinima i neoglašavanjem“, navela je Bošnjak.\nDemokratski frontBranka BošnjakNebojša MedojevićEvropska unija


Pojačane aktivnosti u ispunjenju Akcionog plana : Nadlanu.com\nPojačane aktivnosti u ispunjenju Akcionog plana\nObjavljeno 30. maja 2011. / 12:20:38\n"Dosta stvari je ili završeno ili u proceduri. Znajući naš mentalitet da se dosta toga završi pred sam istek roka ili malo pošto je rok istekao, očekujem još dosta aktivnosti u predstojećem periodu", rekla je Milica Delević za portal EurAktiv Srbije (www.euractiv.rs).\nNenadić: Akcioni plan za borbu protiv korupcije mogao je…\nOna je kazala da će u junu biti pripremljen nacrt izveštaja Evropske komisije o napretku Srbije zbog čega je vlada i postavila jun kao rok za ostvarivanje preporuka, napomenuvši da će i nakon leta biti moguće dopuniti taj izveštaj.\n"Mi smo namerno stavili jun (kao rok) zato što će u junu Evropska komisija imati nekakv nacrt izveštaja na koji će se vratiti nakon leta dopunjujući ga onim što se u međuvremenu desilo. Znači, mi imamo još neko vreme da stvari dovršimo, ali može se završtii samo ono na čemu se i inače radilo", rekla je Milica Delević.\nVlada Srbije je u decembru 2010. napravila Akcioni plan za sticanje statusa kandidata, u kojem su pobrojane preporuke Evropske komisije čija primena zavisi od Vlade Srbije i predviđeni su rokovi za njihovo ispunjavanje. Srbija je, prema prvom izveštaju Kancelarije za evropske integracije iz marta ove godine, u roku u potpunosti ili delimično ostvarila oko 70 odsto preporuka iz Akcionog plana predviđenih za prvo tromesečje 2011. godine.


Povoljan bezbjednosni ambijent, manji broj krivičnih djela | Palelive.com\nPočetna Regija Zvornik Povoljan bezbjednosni ambijent, manji broj krivičnih djela\nPovoljan bezbjednosni ambijent, manji broj krivičnih djela\nZVORNIK – Na području u nadležnosti Policijske uprave Zvornik u februaru su evidentirana 43 krivična djela, dok ih je u istom mjesecu prošle godine bilo 51, rekao je danas načelnik ove uprave Goran Abazović.\nOn kaže da je bezbjednosna situacija zadovoljavajuća i stabilna jer nije bilo događaja koji bi izazvali veću uznemirenost građana niti krivičnih djela sa višim stepenom društvene opasnosti.\nAbazović je na konferenciji za novinare, predstavljajući podatke za februar, rekao da je u ovom mjesecu evidentirano smanjenje broja krivičnih djela.\n“U februaru su evidentirana 43 krivična djela, od kojih 36 iz oblasti opšteg kriminaliteta, četiri iz privrednog, jedan iz oblasti zloupotrebe droge i dva krivična djela iz oblasti ugrožavanja javnog saobraćaja”, naveo je Abazović.\nOn je dodao da je podneseno 39 izvještaja nadležnim tužilaštvima protiv 49 lica, od kojih je devet maloljetnih.\nGovoreći o migrantima, Abazović je rekao da u februaru na području Policijske uprave Zvornik nije zabilježen pojačan priliv migranata i ilegalnih ulazaka.\nIstičući da se sa dolaskom proljeća očekuje priliv većeg broja migranata, Abazović je rekao da do sada nije bilo krivičnih djela ili prekršaja koje su počinili migranti, niti su migranti bili žrtve izvršenja krivičnih djela.\nOn je naglasio da su pripadnici Policijske uprave Zvornik u februaru učestvovali u jednom broju akcija republičkog, regionalnog i lokalnog karaktera, kao i obezbjeđivanja javnih ličnosti, te da su sve obavili profesionalno.\nNačelnik Sektora kriminalističke policije Mladen Savić rekao je da u februaru u oblasti opšteg kriminaliteta nije bilo najtežih krivičnih djela kao što su teška ubistva i ubistva.\n“Nije bilo evidentiranih ni krivičnih djela protiv polnog integriteta, ni najtežih krivičnih djela iz grupe protiv imovine, kao što su razbojništva i razbojničke krađe”, kaže Savić.\nOn je dodao da su u februaru otkrivena četiri krivična djela privrednog kriminaliteta i da su zbog izvršenja ovih krivičnih djela nadležnim tužilaštvima podneseni izvještaji protiv četiri lica.\nSavić je rekao da materijalna šteta pričinjena ovim krivičnim djelima iznosi oko 7.000 KM, koliki je i iznos stečene protivpravne imovinske koristi.\nNačelnik Sektora policije Vladan Vasilić rekao je da je na području Policijske uprave Zvornik u februaru evidentirano 36 saobraćajnih nezgoda, što je u odnosu na februar prošle godine manje za 23 odsto.\n“U ovim saobraćajnim nezgodama povrijeđeno je 12 lica, od kojih osam lakše, tri teže, dok je jedno lice poginulo”, naveo je Vasilić.\nPrema njegovim riječima, policija je u februara kontrolisala 2.420 vozila i vozača i evidentirala 1.688 prekršaja za koje su izdata 1.604 prekršajna naloga.\nVasilić je dodao da je u februaru iz saobraćaja isključeno 41 vozilo i 154 vozača, od kojih 129 zbog vožnje pod dejstvom alkohola.\nPrethodni članakBespovratna sredstva za efikasniji razvoj poslovanja\nNaredni članakPrijavljen nestanak Save Đukića iz Tilave


Borba protiv trgovine ljudima u niškim osnovnim školama\nU ponedeljak, 09.12.2019. godine u prostorijama OŠ Dušan Radović iz Niša održane su radionice za učenike dva odeljenja sedmog razreda. Druženje je započeto radionicom „Predstavljanje“ te je preko radionica „Zabluda ili istina“ kojom se žele razbiti neki mitovi o trgovini ljudima i „Pronađi me“ koja je osmišljena da učesnici rešavajući zagonetke iza kojih se krije priča o nekom segmentu borbe protiv trgovine ljudima dobijaju delove slagalice. Druženje je završeno radionicom „Tamna strana interneta“ koja za cilj ima savetovanje mladih kako da pravilno postupe u različitim situacijama dok slobodno vreme provode koristeći internet i društvene mreže.\nU četvrtak i petak, 12. i 13. decembar, održane su radionice za dva odeljenja petog razreda OŠ Vožd Karađorđe. Kroz radionice „Predstavljanje“, „Pinokio – da li verujete u bajke“ i „Izvuci se“ učenici su upoznati sa pojmom trgovine ljudima, fazama trgovine ljudima, ali i kako da se zaštite u kriznim situacijama.\nRadionice su vodili edukovani volonteri Dragana Milić i Danijel Frfalanović.


U Sidneju čak 47,3 ̊C – Radio Televizija Novi Pazar\nU Sidneju čak 47,3 ̊C\nJanuary 7, 2018 Aleksandar Niciforovic 348 Views\nU Sidneju živa u termometrima danas dostiže 47,3 stepena C, zbog čega je današnji dan najtopliji od 1939. godine\nKako prenosi BBC, objavljeno je nekoliko upozorenja na požare u širem regionu Sidneja, a danas je uvedena potpuna zabrana paljenja vatre. Temperatura u nedelju nešto je niža od one koja je izmerena 1939. godine, kada je bilo 47,8 stepeni.\nZabrana paljenja vatre u regionu Sidneja uvedena je kako bi se smanjio rizik od šumskih požara koji su česti u Australiji tokom leta. Nekoliko požara već je zabeleženo u subotu, a brojna imanja su uništena u državama Viktorija i Južna Australija.\nU septembru 2017. Australijanci su bili upozoreni da se pripreme za sezonu opasnih šumskih požara posle jedne od najsuvljih zima koje su zabeležene na tom kontinentu. Više od 200 temperaturnih rekorda premašeno je širom Australije tokom leta od decembra 2016. do feburara 2017. godine, sa toplotnim talasima, šumskim požarima i poplavama.\nStručnjaci su upozorili da su temperature zemlje i mora poremećene zbog klimatskih promena i da će vremenski uslovi biti još ekstremniji\n← Obezbeđen dodatni novac za lečenje pacijenata sa retkim bolestima\nSutra se završava prvi deo zimskog raspusta →


Radio TV Stara Pazova - Zimnica od paprike\nUdruženje Makedonaca Stara Pazova danas popodne na Rasadniku u Staroj Pazovi organizovalo je prvi put kolektivno pripremanje zimnice od crvene paprike. Dajana Kostić, podpredsednica udruženja je u razgovoru za RTV Stara Pazova istakla da je pripremanje zimnice dobro prošlo s obzirom da se prvi put organizuje: - Zamisao je da se tradicionalni recepti razmenjuju na ovakvim susretima. Da se nešto što pripada tradiciji, u\novom slučaju Makedonskog naroda, prikaže, podeli sa sunarodnicima i da to bude način na koji ćemo mi da pokažemo kako se pravi zimnica, u ovom slučaju od paprika, pošto su Makedonsci poznati po paprikama i raznim drugim pitama I još nekim jelima, tavče gravče i ostalo. Danas će se probati ajvar, pinđur, tavče, pa neka škembe čorba. Ovo je skrormno i afirmativnog karaktera, probamo da vidimo kako ide, ali ako uspe ideja, ako uspemo da obezbedimo finansijska sredstva, ovo bi u narednom periodu mogao da bude zanimljiv sajam, etno sajam, etno kuhinje, ili već, nije bitno kako će se zvati. Mesto gde će se razmenjivati recepti, prikazivati dostignuća naših anonimnih domaćica, ali i nekih udruženja žena na našem terenu, udruženja Makedonaca na području Vojvodine pre svega, ima ih po celoj Srebiji. Nadamo se da ćemo imati priliku da ugostimo i naše sunarodnike iz Republike Makedonije, rekla je Dajana Kostić. Inače, staropazovački Makedonci osvojili su prvo mesto u kuvanju nacionalnog sapcijaliteta tavče gravče i ovo jelo je bilo danas u ponudi na Rasadniku, rekla je Sonja Miščević.


Udruženje poljoprivrednika traži smenu ministarke\nBeta\t 22. novembra 2015. 12:45\nUdruženje poljoprivrednika “Klub 100P plus” zatražilo je danas da se iz skupštinske procedure povuče Predlog Zakona o izmenama i dopunama Zakona o poljoprivrednom zemljištu i zahtevalo hitnu smenu ministarke poljoprivrede Snežane Bogosavljević Bošković.\nTo udruženje je u saopštenju ocenilo da je takvim predlogom zakona ministarka “dokazala da ne brine o poljoprivrednim proizvodjačima” i najavilo da će radikalizovati proteste, ukoliko njihovi zahtevi ne budu ispunjeni.\n“Nećemo dozvoliti da nam otmete dedovinu i da nas lišite osnovnog sredstva za rad, koje nam je i Ustavom zagarantovano. Uloga ministra poljoprivrede je da štiti domaća registrovana poljoprivredna gazdinstva, a ne da favorizuje tajkune i takozvane investitore”, navodi se u saopštenju.\nUdruženje poljoprivrednika “Klub 100P plus” zatražilo je da se zakon povuče iz procedure i da u izradi novog učestvuju i oni na koje se taj zakon direktno odnosi, odnosno mali i srednji poljoprivredni proizvođači.\n“Tvrdimo da su udruženja poljoprivrednika koja su učestvovala u donošenju ovog predloga i na koje se ministarstvo poziva, u stvari udruženja bezemljaša i ljudi koji nisu poljoprivredni proizvođači”, navodi se u saopštenju.\nTo udruženje je optužilo ministarku da se oglušila na njihovo insistiranje da pokaže neobrađeno poljoprivredno zemljište u Vojvodini, za koje je tvrdila da postoji.\n“Tvrdimo da takvog poljoprivrednog zemljišta u Vojvodini nema. Kada je o uzurpiranom poljoprivrednom zemljištu reč, uzurpatori su poznati i ministarstvu i lokalnim samoupravama u čijim upravama sede, i to su u 90 odsto slučajeva članovi vladajuće koalicije”, navodi se u saopštenju.\n“Klub 100P plus” je ocenio da će, ukoliko zakon bude usvojen, porodična poljoprivredna gazdinstva “biti u potpunosti uništena i doći će do potpunog odumiranja sela, a naročito u Vojvodini, gde se i nalazi 90 odsto obradivog državnog zemljišta”.\nPrvi Vinski maraton u Srbiji na Paliću\nEvro sutra 118,95 dinara\nSrpska fabrika stakla iz Paraćina otišla u stečaj\nKrkobabić: Osnivanje zadruga najbolji primer pomoći poljoprivredi\nLSV predložila Skupštini Vojvodine mere za ublažavanje posledica suše\nKrkobabić: Obezbediti ekonomske podsticaje za razvoj…\nKrkobabić: Zadrugarstvo povezuje 630.000 poljoprivrednih…\nZašto policajac nema ženu?\nDovoljna mu je palica.


Nemački softverski gigant Software AG napadnut ransomwareom, ukradeni podaci kompanije\nVesti, 12.10.2020, 09:30 AM\nSoftware AG, jedna od najvećih softverskih kompanija na svetu, pretrpela je napad ransomwarea tokom proteklog vikenda, a kompanija se još nije u potpunosti oporavila od incidenta.\nZa napad je odgovorna grupa “Clop” koja je hakovala internu mrežu kompanije u subotu, 3. oktobra, i šifrovala fajlove da bi zatim zatražila 23 miliona dolara za ključ za dešifrovanje.\nNakon što su pregovori propali, kriminalci su objavili snimke sa podacima kompanije na svom veb sajtu na dark vebu.\nDokazi o napadu koje je grupa objavila sadrže skenirane pasoše i lične karte zaposlenih, njihove email adrese, finansijske dokumente i foldere iz interne mreže kompanije.\nSoftware AG je u ponedeljak objavio da je pretrpeo napad. Kompanija je rekla da napad nije uticao na usluge koje pruža kupcima, uključujući usluge u oblaku, i da podacima klijenata nije pristupano. Ova izjava povučena je u saopštenju za medije koje je objavljeno tri dana kasnije, kada je Software AG priznao da je pronašao dokaze o krađi podataka sa servera i računara zaposlenih. Kompanija je rekla da je krivac za incident malver, ali nije spomenula konkretno ransomware u svom saopštenju.\nIpak, kopiju ransomwarea koji je korišćen za napad na Software AG, poruku o otkupnini i link za sajt za plaćanje, otkrio je MalwareHunterTeam. Grupa je pretila kompaniji da će objaviti 1 TB podataka za koje tvrdi da ih je ukrala sa uređaja kompanije, uključujući dokumente, ugovore, izveštaje, email prepisku, kontakte, sertifikate i drugo. Otkupnina od 23 miliona dolara koliko je traženo od Software AG jedna je od najvećih otkupnina koji je ikada zatražena posle napada ransomwarea.\nNe zna se da li je nemačka kompanija platila otkupninu.\nSoftware AG je druga najveća nemačka kompanija sa sedištem u Darmštatu, u nemačkoj saveznoj državi Hesen, koja ima više od 5000 zaposlenih i više od 10000 klijenata u 70 zemalja. Neki od najprepoznatljivijih klijenata kompanije su Fujitsu, Telefonica, Lufthansa, Vodafone, DHL, Credit Suisse i Airbus, a klijenti kompanije su i vlade, banke, transportna preduzeća i osiguranja.\nRansomware Clop takođe stoji iza napada na Univerzitet u Mastrihtu, koji se dogodio 23. decembra prošle godine. U februaru je univerzitet potvrdio da je platio otkupninu od 30 bitkoina koju su tražili kriminalci.


Arhiva mesečnog horoskopa - Stranica 98 od 106 - Mesečni Horoskop za JUN 2020.\n8. maja 2013. // 0 komentara\nDanas će biti još jedan dosadan dan, kakav je bio i kroz istoriju. Od zanimljivijih stvari koje su se dogodile na današnji dan, izdvajamo osnivanje prve pošte u USA, i vožnja prvim trolejbusima u Londonu. Ono malo ...[Pročitajte ceo članak]\n7. maja 2013. // 0 komentara\nNa našu veliku žalost praznici su gotovi pa se vraćamo svakodnevnom obavezama i živimo za dan kada ćemo da odemo na godišnje odmore. Današnji dan, sedmi dan maja je dan kada je 1892. rođen otac svih naroda i ...[Pročitajte ceo članak]\nPOSAO Ribe su u jednom od interesantnijih perioda do 20. maja. Ceo stelijum iz znaka Bika podržava Sunce koje predstavlja snagu volje, hrabrost i kreativnost. Oni koji imaju dobro postavljenog Merkura umeće da iskoriste ...[Pročitajte ceo članak]\nJarac – mesečni horoskop za maj 2013.\nBlizanci – mesečni horoskop za maj 2013.


Maksimović i drugovi se osvetili Liverpulu, da li ovakav Karletov Napoli može do Skudeta? - Sportske.net\nMaksimović i drugovi se osvetili Liverpulu, da li ovakav Karletov Napoli može do Skudeta?\nAnčeloti uzvraća udarac Arsenalu, Napoli poboljšava ponudu?Zvanično - Liverpul dobio drugo pojačanje!Klop se dvoumio, odustao od legende!Pepe "ispalio" Napoli, novi klub veliko iznenađenje?Liverpulu remi na kraju turneju, Klop oduševljen "Lavom"!\nFudbaleri Napolija ostvarili su ubedljivu pobedu u Edinburgu gde su na prijateljskom meču savladali Liverpul sa 3:0.\nBila je utešna, ali sigurno slatka osveta zbog eliminacije iz Lige šampiona prethodne sezone, Napolitanci se ozbiljno nameću kao ekipa koja bi mogla da konačno prekine strahovladu Juventusa na Apeninima.\nObe ekipe su izašle u dosta jakom sastavu, tim Karla Anćelotija je poveo u 17. minutu golom Lorenca Insinjea.\nSamo 12 minuta kasnije usledio je novi težak udarac za "redse" koji su još jednom morali da vade loptu iz mreže, ovoga puta u strelce se upisao Arkadijuš Milik.\nPokušavao je Liverpul da svojom prepoznatljivom igrom dođe do gola rivala, ali u toj nameri nisu skroz uspeli, dok je Napoli u međuvremenu potvrdio trijumf pogotkom Amina Junesa u 52. minutu susreta.\nSvoje minute upisao je i srpski internacionalac Nikola Maksimović koji je izašao iz igre u 61. minutu.\nKlopu dozlogrdilo, Liverpul kupuje na Balkanu?\nPep nije najbolji u PL, kome ide titula?\nNajpoznatija fudbalska braća na suprotnim stranama u jednom od najvećih derbija?\nJunajted rešio pitanje golmana?!\nGotovo je, Zvezdi od Miloja tri miliona!


VW takođe testira proizvodnju respiratora - Auto Republika\nVW takođe testira proizvodnju respiratora\n21/03/2020 - 12:26\nVolkswagen grupa se pridružuje drugim proizvođačima širom sveta, kako bi istražila mogućnosti 3D štampe u proizvodnji respiratora.\nProizvođači poput Forda, General Motorsa, Ferrarija, Fiata i Nissana, pojačali su napore u proizvodnji respiratora i prateće opreme, da bi se nadoknadio deficit i zadovoljila potreba za ovim uređajem koji život znači.\nU saopštenju izdatom u petak, VW je izjavio da je formirao operativnu grupu, s ciljem da prouči upotrebu 3D štampača u proizvodnji respiratora i druge neophodne opreme. Nemački gigant ima više od 125 industrijskih 3D štampača, a kompanija trenutno testira materijale i proverava lance snabdevanja.\n„Medicinska oprema predstavlja novu oblast za nas. Ipak, čim budemo razumeli potrebe i budemo dobili nacrt, možemo da počnemo“, saopštio je VW, dodavši da su odštampane komponente prototipa, kao i da je Škoda uključena u projekat.\nPortparol Volkswagena je izjavio da je kompanija u bliskom kontaktu s vladama i drugim relevantnim organima radi procene potreba.\nBentley, superluksuzna filijala VW grupe, takođe je ponudio pomoć. „Ono što se mora, mora se, a mi možemo da pomognemo i siguran sam da to važi i za respiratore… ukoliko bi nam se pružila odgovarajuća informacija i prilika“, rekao je šef Bentleyja, Edrijen Holmark.\nPorsche je takođe izjavio da želi da pomogne.\n„Mi sakupljamo ideje u vezi s tim šta bismo mogli da uradimo u smislu humanitarne pomoći“, rekao je Oliver Blume.\nBMW je takođe spreman da pomogne: „Proizvodnja komponenti u okviru upotrebe tehnologije 3D štampanja predstavlja mogućnost.“\nU Velikoj Britaniji, inženjerski konzorcijum koji uključuje McLaren i Nissan, razvio je hitan prototip respiratora, koji bi mogao da bude odobren za upotrebu u bolnicama do kraja sledeće nedelje.\nU Italiji, Ferrari i FCA su razgovorima sa Siare Engineeringom, najvećim proizvođačem respiratora na Apeninskom poluostrvu, da bi se povećao obim proizvodnje neophodne opreme.\nGeneral Motors je saopštio da sarađuje s Ventec Life Systemsom, kako bi ovom proizvođaču medicinske opreme omogućio da iskoristi logistiku i ekspertizu američkog automobilskog giganta, te proizvede i isporuči više respiratora.\n„Blisko sarađujemo s Ventecom da bismo rapidno podigli obim proizvodnje njihovih proizvoda od ključne važnosti i podržali borbu protiv pandemije COVID-19“, izjavila je šefica GM-a, Meri Bara.\nVolvo Cars je apelovao na sve vlade da shvate ovu krizu jednako ozbiljno i ograniče kretanje.\n„Mislim da za dobrobit ekonomije, treba da uradimo nešto drastično, a ne da primenjujemo neke neodlučne mere koje mogu da se produže u beskonačnost“, rekao je generalni direktor Volvoa, Hakan Samuelson. „Svedoci smo širenja koronavirusa na svakodnevnom planu.“\nŠanse automobilske industrije za oporavkom zavise od koordinisane akcije, smatra Samuelson.\n„Postoji velika razlika među zemljama vezano za primenjene mere. Neke imaju policijske časove, zatvorene restorane i škole. U drugim su primenjene manje drastične mere. Mislim da bismo morali to više da sinhronizujemo.“\ntags: bentley coronavirus COVID-19 FCA ferrari gm mclaren nissan porsche virus korona\nprevious Suzuki Swift Sport od sada blagi hibrid\nnext Restilizovani Fiat Tipo stiže u drugoj polovini godine


NACRT ZAKONA O ARHIVSKOJ GRAĐI USKORO NA JAVNOJ RASPRAVI: Usvajanjem ovog zakona biće omogućeno uspostavljanje elektronske arhive\nPredsednica Vlade Republike Srbije, Ana Brnabić, najavila je da bi do kraja meseca trebalo da počne javna rasprava o Nacrtu zakona o arhivskoj građi, podsetivši na to da je završena javna rasprava o Nacrtu zakona o centralnom registru stanovništva i da bi trebalo da ga Vlada uskoro usvoji.\nBrnabić, koja je prisustvovala predstavljanju novog sajta Vlade u prostorijama Saveza slepih Srbije je, govoreći o daljim koracima na jačanju e-uprave, ukazala na to da je u Skupštini Srbije u proceduri Predlog zakona o zaštiti podataka o ličnosti.\nRadna grupa je završila Nacrt zakona o arhivskoj građi, koji će konačno u Srbiji omogućiti elektronsku arhivu, naglasila je ona i dodala da sledi privođenje kraju posla na adresnom registru.\nPremijerka je podsetila lokalne samouprave na to da treba da preuzmu elaborate Republičkog geodetskog zavoda i daju imena ulicama koje još nemaju imena, kako bi taj posao bio završen do sredine 2019. godine.\nOnda možemo da nastavimo da pružamo veći broj elektronskih usluga, podvukla je predsednica Vlade, podsetivši i na to da od decembra na terenu počinje primena projekta e-inspektor, koji je, kako je ocenila, dugo najavljivan i jako ambiciozan.\nKao drugi važan projekat ona je istakla povezivanje lokalnih poreskih administracija, tako da više neće biti neophodno da se trči od šaltera do šaltera i skupljaju papiri, već će moći da se transparentno vidi koliko se duguje za porez na imovinu i da se plati elektronski, naglasila je Brnabić.\nIzvor: Press služba Vlade Republike Srbije, 12.11.2018.


Kao na filmu: Srbi maskirani u šeike varali ljude u Italiji - VIDEO | Vestinet.rs\nPočetna ZANIMLJIVOSTI\tKao na filmu: Srbi maskirani u šeike varali ljude u Italiji – VIDEO\nČetiri osobe poreklom iz Srbije uhapšene su u Italiji zbog milionske prevare. Oni su se, maskirani u šeike, lažno predstavljali kao poslovni ljudi iz arapskih zemalja i uzimali novac žrtvama kako bi ga navodno investirali, a onda ga zamenjivali lažnim novčanicama.\nKako je navedeno, zaplenjena imovina nalazi se između opština Busto Arsizio, Kastelanca, Lonate Pocolo, Monca, Korno Đovine, Pjeve Fisiraga i Šamporšer.\nKontaktirali su ljude koji žive u Italiji, uglavnom strance, i nudili im pomoć u transferu novca u inostranstvo ili zameni deviza kako bi investirali u Italiji ili u stranim zemljama kao što su Hongkong, Kuba, Ujedinjeni Arapski Emirati, Kina, Indija… Uz to su obećavali da će novac uspeti da prenesu ili zamene tajnim kanalima, kako žrtva ne bi plaćala visoke dažbine.\nRafael Nadal: Đoković će morati da se vakciniše ako bude hteo da nastavi da igra tenis


Štrajk bez cilja - Redakcijski komentar - Dnevni list Danas\nPočetna » Dijalog » Redakcijski komentar » Štrajk bez cilja\nŠtrajk prosvetara postao je deo scenografije svakog 1. septembra, pa je u tom duhu počela i ova školska godina.\n0Piše: Redakcijski komentar 04. septembra 2019. 14.00 Izmenjeno: 14.01\nJedan od reprezentativnih sindikata prosvetnih radnika organizovao je štrajk u zakonskim okvirima, skraćenjem časova na 30 minuta, ne bi li upozorio vlast na katastrofalno stanje u prosveti.\nNa spisku zahteva koje je Unija sindikata prosvetnih radnika Srbije isporučila resornom ministarstvu i Vladi Srbije su uvođenje pravednih platnih razreda, povećanje plata za 14,6 odsto, isplata zaostalih Svetosavskih nagrada… Ukupno devet stavki, od kojih je za većinu jasno da će ostati neispunjeni.\nNa štrajk dela prosvetnih radnika odgovorila je premijerka Ana Brnabić, obećanjem da od 1. januara 2020. godine sledi značajno povećanje plata u prosveti, koje su, kako je rekla, zaposleni i više nego zaslužili. Uvođenje mnogo puta najavljivanih, pa odlaganih platnih razreda, premijerka nije pomenula, iz čega se može zaključiti da ta tema neće biti na dnevnom redu Vlade dok ne prođu izbori.\nPlatni razredi uspeli su prošle godine bar delimično da pomire tradicionalno razjedinjene sindikate prosvetnih radnika, ali se i tada pokazalo da je vrlo teško motivisati članstvo da uđe u bilo kakav ozbiljniji protest.\nZbog toga je praksa da se svakog prvog septembra štrajkuje, bez jasnog cilja i smislenih zahteva, bespotrebno trošenje energije, koja ionako nedostaje zaposlenima u obrazovanju. Poverenje u sindikate odavno je na niskim granama i za to su podjednako zaslužna rukovodstva svih reprezentativnih sindikata obrazovanja, a ne samo aktuelno rukovodstvo Unije, kome sada konkurencija spočitava odgovornost za neuspele sindikalne akcije.\nGodinama unazad smo svedoci organizovanja kratkotrajnih protesta koji ništa dobro nisu doneli prosveti, sem što su se sindikalni lideri prepucavali u javnosti, međusobno optuživali za samopromociju, a najave nekih velikih štrajkova na kraju su se pretvorile u borbu za ponekog člana. Bilo bi delotvornije da su se sindikalna rukovodstva pozabavila problemom zašto ogroman broj zaposlenih u obrazovanju nije učlanjen u sindikat, zašto je članstvo nemotivisano, ima li smisla organizovati protest uz skraćenje časova za 15 minuta, kada je jasno da takav štrajk vlast ne tangira.\nI dok god su borba za ličnu promociju, sitne privilegije i famoznih 12 odsto naknade ključni ciljevi sindikalnih rukovodilaca, svaki naredni štrajk je osuđen na propast, kao što je i ovaj prvoseptembarski bio još jedan pucanj u prazno.\nSindikati Krušika najavljuju štrajk ako do kraja nedelje ne dobiju platu za januar


Izvor: RTS, 27.Feb.2021, 06:49\nDa Srbija može biti privlačna turistička destinacija i za domaće goste pokazalo se prošlog leta. Jedna od posećenijih destinacija bila je i Opština Ljubovija u kojoj je ostvareno 27.000 noćenja, dvostruko više nego 2019. godine. Turizam je ujedno postao i jedna od najvažnijih privrednih grana u tom kraju, a iz Ministarstva turizma najavljuju i nova ulaganja.\nIz turističko-proizvodnog kompleksa smeštenog u centru Ljubovije, uskoro će se sa oznakom >> Pročitaj celu vest na sajtu RTS << proizvedeno u Srbiji, na evropskom tržištu naći nekoliko vrsta visokokvalitetne voćne rakije. Svoju destileriju vlasnici planiraju da pretvore u turističku atrakciju, zbog čega grade i smeštajne kapacitete.\n"Osim Nemačke plan je da se rakija izveze u Kinu, Rusiju i druge zemlje Zapadne Evrope. Destilerija trenutno zapošljava osam radnika, ali je u planu da se primi još," najavljuje Mirjana Ostojić, rukovodilac proizvodnje.\nReka Drina najveći je turistički potencijal opštine i sve više mladih ljudi odlučuje da se bavi ugostiteljstvom. Investicije u turističku infrastrukturu u narednom periodu, kažu, biće prioritet.\n"Mi turizam vidimo kao veliku razvojnu šansu za našu opštinu. U prethodnoj godini smo imali preko 27.000 noćenja i po prvi put su ljudi na teritoriji naše opštine videli da mogu da žive, da zarade od turizma", ističe Milan Jovanović, predsednik Opštine Ljubovija.\nTatjana Matić, ministarka trgovine, turizma i telekomunikacije naglašava da je veoma značajna činjenica da su u toku radovi na izgradnji autoputa Ruma-Šabac-Loznica.\n"Verujemo da će značajno unaprediti, i pojačati da kažemo, i saobraćaj, i priliv turista do ove turističke destinacije, ali i pored toga sama reka Drina, planina Bobija, to su samo neki od turističkih atrakcija", ocenjuje Matić.\nU narednih mesec dana u Ljuboviji počinju i radovi na izgradnji bazena u vrednosti od 32 miliona dinara, a u planu je i izgradnja auto-kampa.


Ovsene pahuljice, organske - Zdrava Hrana\nOvsene pahuljice za doručak su jedna od najčešćih nutricionističkih preporuka. Daju dugotrajan osećaj sitosti i punoće u želucu, pomažu nam da održimo željenu telesnu težinu.\nOvsene pahuljice su veoma dobar izvor gvožđa pa se preporučuju osobama sa anemijom. Za razliku od drugih žitarica, biljna vlakna iz ovsenih pahuljica su pretežno rastvorljiva što im daje veliki značaj za sniženje holesterola i šećera u krvi. Istaživanja ukazuju da se svakodnevnim konzumiranjem pola činije kuvanih ovsenih pahuljica dnevno može smanjiti nivo lošeg LDL holesterola za 20%. U poređenju sa drugim žitaricama, ovsene pahuljice sadrže više aminokiselina, vitamina B i E i mikroelemenata, posebno gvožđa, magnezijuma, kalcijuma i cinka.\nOve pahuljice su organski proizvod, što garantuje veće bogatstvo nutritivnih sastojaka i odsustvo bilo kakvih hemikalija.


Junker poručio: U Evropu do 2025. - RTV Doboj\nJunker poručio: U Evropu do 2025.\nPredsjednik Evropske komisije Žan Klod Junker izjavio je u Tirani da bi zemlje Zapadnog Balkana trebalo da gledaju na 2025. godinu kao na datum kada bi bilo koja od njih mogla da se pridruži EU, pod uslovom da je ispunila kriterijume za članstvo.\nJunker, koji u Albaniji boravi u okviru zvanične posjete Zapadnom Balkanu, rekao je da je 2025. godina “moguć datum za ulazak” u EU za sve zemlje Zapadnog Balkana, a ne samo favorite, prenosi Rojters.\n“Suprotno onome što čitamo svuda, Komisija i ja nismo rekli da će Srbija i Crna Gora nužno postati članice EU 2025. godine”, rekao je Junker novinarima u Tirani.\nKako je dodao, 2025. godina je kao datum za priključenje EU “otvorena za sve zemlje kandidate”, naveo je Rojters.\n“I u mjeri u kojoj bi zemlja kandidat do tada ili kasnije, ili ranije, ispunila sve kriterijume za članstvo, mi ćemo postupiti na takav način da EU prizna njene napore”, rekao je Junker na konferenciji za novinare.\nRojters podsjeća da se Srbija i Crna Gora smatraju favoritima za ulazak u EU, a da Albanija i Makedonija očekuju da dobiju “zeleno svjetlo” kako bi započele pregovore o pridruživanju Uniji u junu.\nJunker je prije Albanije, prethodno danas boravio i u posjeti Makedoniji, gdje je počeo turneju po Zapadnom Balkanu.\nPredsjednik EK u ponedjeljak, zajedno sa komesarom Johanesom Hanom, dolazi u Beograd, gdje će razgovarati sa predsjednikom Srbije Aleksandrom Vučićem.\nDRUGA LIGA REPUBLIKE SRPSKE – GRUPA 2: Panterke bolje od Kotor Varoša\nNema elektronskih knjižica u RS?


20 ČEŠKIH BIZNISMENA STIGLO U BEOGRAD NA POSLOVNI FORUM: Srbija je dragocen partner, Češka podržava njen ulazak u EU\n04.04.2019. 07:53h 04.04.2019. 13:57h\nBEOGRAD - Češka podržava evropske integracije Srbije i spremna je da joj pomogne u pristupnim pregovorima sa Evropskom unijom, poručeno je danas u Beogradu na Poslovnom forumu Srbija-Češka, na kojem je istaknuto da je Srbija dragocen partner i da su češke firme zainteresovane da investiraju u njoj.\n"Češka podržava proširenje EU, naročito na zemlje Zapadnog Balkana, na prvom mestu Srbije", rekla je česka ministarka industrije i trgovine Marta Novakova.\nČADEŽ NA DIGITALNOM SAMITU O ROMINGU: Pišemo novu stranicu istorije\n"Čeka vas veliki broj izazova, možda niste ni svesni šta će ti izazovi značiti i šta će značiti za vašu industriju", poručila je Novakova srpskim učesnicima Foruma. Ona je napomenula i da češke firme žele da investiraju u Srbiji i da Češka želi da iskoristi sve pogodnosti koje srpska vlada nudi. Novakova je rekla da Češka želi da sa Srbijom sarađuje u oblastima energetike, korišćenju vodenih izvora, digitalizaciji lokalnih uprava, poljoprivredi...\nPoslovni forumSrbijaČeškaPrivredna komora Srbije


Korona virus i krediti: Šta sve (ne) morate da plaćate - BBC News na srpskom - Dnevni list Danas\nPočetna » BBC News na srpskom » Korona virus i krediti: Šta sve (ne) morate da plaćate\n2Piše: BBC News na srpskom 23. marta 2020. 12.03\n„Banka ima pravo da naplati kamatu što vas je čekala ta tri meseca“, kaže Gavrilović.\n„Svakom dužniku će biti drugačije u zavisnosti od visine kamate. Kod stambenih kredita je manja, a na primeru koji su dali iz NBS smo videli da je to oko 450 dinara mesečno više“, objašnjava on.\nMihalj Losonc kaže:\nNemam jos 65 god. ali sam penzioner sta treba da se plati i sta ne?\nKako će penzioner moći da izađe ( ako nema koga bliskog ) da plati račun za kablovsku,mobilni kod poslovnice operatera.


Odobren milion KM za zbrinjavanje medicinskog otpada u vrijeme pandemije - Akta.ba\nOdobren milion KM za zbrinjavanje medicinskog otpada u vrijeme pandemije\n08.05.2020. 13:11 / Izvor: Akta.ba\nVlada Republike Srpske odobrila je putem Fonda za zaštitu životne sredine i energetsku efikasnost milion KM za realizaciju projekta "Zbrinjavanje medicinskog i infektivnog otpada u vrijeme pandemije kovida-19 u Republici Srpskoj".\nRebalansom budžeta Fonda ta sredstva biće preusmjerena za zbrinjavanje medicinskog i infektivnog otpada u vrijeme pandemije za 10 bolnica i pet republičkih karantina, saopšteno je iz Ministarstva za prostorno uređenje, građevinarstvo i ekologiju Republike Srpske.\nU saopštenju se navodi da se Vlada odlučila na taj potez kako bi bolnicama olakšala zbrinjavanje medicinskog i infektivnog otpada u vrijeme pandemije kovida-19, imajući u vidu da su u pojedinim ustanovama, u doba epidemije, ti troškovi i do dva puta veći nego u normalnim uslovima rada.\nOdlukom Vlade obuhvaćeni su i republički karantini s obzirom na to da u svojim budžetima, nisu imali predviđena sredstva za te namjene.\nVlada Republike Srpske spremna je da putem Fonda za zaštitu životne sredine i energetsku efikasnost, ukoliko bude potrebno, dodatno pomogne medicinske ustanove i republičke karantine kada je riječ o zbrinjavanju medicinskog i infektivnog otpada u vrijeme pandemije kovida-19 u Republici Srpskoj, dodaje se u saopštenju.\nZbrinjavanje medicinskog otpada\nNije produžena odluka o zaštiti domaćih kompanija\nPotpisan memorandum s ciljem osnivanja cyber akademije u Banjoj Luci\nUlica Kralja Alfonsa XIII broj 21 78000 Banja Luka


Nikšićani žele da učestvuju u očuvanju životne sredine - Vijesti.me\nFoto: www.montenegro.travel Autor: Mina\nVolonteri ALFA Centra danas su građanima Nikšića podijelili 300 edukativnih flajera sa informacijama o značaju pravilnog odlaganja otpada i reciklaže, kao procesa od ogromnog značaja za zaštitu životne sredine.\nKako je saopšteno, građani su pokazali izuzetno interesovanje za te teme, kao i spremnost da maksimalno iskoriste prednosti “zelenog ostrva”.\n“Uočena je potreba i zahtjev sugrađana za ozbiljnijim i dugoročnijim rješavanjem ovog problema, postavljenjem većeg broja “zelenih ostrva” i pravilnim odvozom selektivno prikupljenog otpada”, kaže se u saopštenju ALFA Centra.\nDo sada je, kako navode, na ovaj način iz ulice Radoja Dakića odvezeno oko 900 kilograma plastike, aluminijuma i papira.\nJedan od partnera na projektu “Reciklaža nije blamaža” je i “Pilot Montenegro”, koji je danas podijelio 300 olovaka, koje su izrađene od recikliranih materijala.\n“Naši sugrađani iz dana u dan shvataju obavezu aktivnog učešća u očuvanju životne sredine u Nikšiću, što nam je dodatna obaveza da nastavimo aktivnosti u ovom pravcu”, rekla je koordinatorka projekta Maja Baletić.\nU cilju ocuvanja zivotne sredine treba obratiti paznju u na istraživanje Drustva niksickih ekologa: "Crna Gora ako pristupi u NATO će imati štetne posledice po životnu sredinu i zdravlje građana."


Referentna kamatna stopa zadržana na istom nivou od 3%\nPrema saopštenju iz Kabineta guvernera Narodne banke Srbije, Izvršni odbor NBS je (na sednici održanoj 7.2.2019. god.) odlučio da referentnu kamatnu stopu zadrži na nivou od 3,00%. Naredna sednica Izvršnog odbora na kojoj će biti doneta odluka o referentnoj kamatnoj stopi biće održana 7. marta 2019. god.\n„Donoseći takvu odluku, Izvršni odbor je, pre svega, imao u vidu očekivano kretanje inflacije i njenih faktora u narednom periodu, kao i efekte dosadašnjeg ublažavanja monetarne politike.\nInflacija je pet godina zaredom niska i stabilna – u decembru je iznosila 2,0% međugodišnje, što je njena prosečna vrednost i na nivou 2018. god. Pritom, bazna inflacija, koja se u 2018. kretala na nivou od oko 1,0%, kao i inflaciona očekivanja finansijskog sektora i privrede, koja su nešto ispod centralne vrednosti cilja od 3,0%, potvrđuju da su inflatorni pritisci i dalje niski. Izvršni odbor i u narednom periodu očekuje stabilno kretanje inflacije u granicama cilja (3,0 ± 1,5%).\nIzvršni odbor ističe da je otpornost naše privrede na eventualne negativne uticaje iz međunarodnog okruženja povećana, zahvaljujući povoljnijim makroekonomskim pokazateljima i izgledima za naredni period. Javne finansije su drugu godinu zaredom završile u suficitu, a učešće deficita tekućeg računa platnog bilansa u bruto domaćem proizvodu u 2018. zadržano je na nivou iz 2017, uprkos povećanom uvozu za potrebe investiranja, višim cenama nafte i manjoj eksternoj tražnji. Izvršni odbor procenjuje da će domaća tražnja biti glavni faktor rasta bruto domaćeg proizvoda u ovoj godini. Pritom, investicije rastu usled unapređenja poslovnog ambijenta, realizacije infrastrukturnih projekata i povoljnih uslova finansiranja, čemu je doprinelo i prethodno ublažavanje monetarne politike Narodne banke Srbije, a potrošnja domaćinstava raste usled povoljnih trendova na tržištu rada.“\nTakođe, počev od 27.7.2012.g. konformni metod se ne koristi ni prilikom obračuna zatezne kamate po osnovu duga kod dužničko-poverilačkih odnosa (za obaveze nastale nakon 3.3.2001.g.), već se kod obračuna primenjuje prost kamatni račun (proporcionalni metod). Dakle, kamata se obračunava na osnovni dug, a ne na dug uvećan za prethodno obračunatu kamatu. Međutim, ukoliko se vrši obračun po osnovu obaveza nastalih pre 3.3.2001.g, primenjuje se konformni metod.


DA LI SU SE 'SPAJAČI PRAZNIKA' KONAČNO VRATILI NA POSAO?\nDA LI SU SE 'SPAJAČI PRAZNIKA' KONAČNO VRATILI NA POSAO?\nSrbiju su koštali desetine miliona evra i odmorili za sve pare, a sličan scenario nas čeka na proleće\n"Spajači praznika", koji su imali luksuz da i 3. januara budu mamurni i sve oko sebe nerviraju komentarima "jao, pa ti moraš na posao", koštali su državu Srbiju desetine miliona evra. Ako računamo da svaki radni dan košta zemlju preko 16.2 miliona evra, šest neradnih dana pojelo je oko 97.2 miliona, da i ne pominjemo one čiji je "poslovni raspust" trajao sve do 13. januara.\nNeko je uzeo tri dana odmora, drugi je nadoknadio radnim subotama ili viškom sati, treći su glumili bolest ili zavejanost i tako dalje. Sve u svemu, mnogi ljudi u Srbiji uspeli su da "premoste" Novu godinu i Božić. Snalažljiviji među njima "provukli" su se sve do srpske Nove godine, te im je ovaj ponedeljak bio prvi radni dan u 2019. godini.\nOsam uzastopnih neradnih dana ipak su ostavile traga na srpskoj privredi, koja za svaki neradni dan gubi oko 16.2 miliona evra, (za tri neradna dana, to je oko 50 miliona evra) pokazala su istraživanja od pre nekoliko godina. Ti gubici se, u međuvremenu, nisu smanjili, smatraju stručnjaci.\n- Struktura naše privrede nije se menjala, a nažalost, ni navike državnih službenika, naročito u opštinama od 40-50.000 stanovnika, kojih je najviše u Srbiji. Od kako je 2014. godine Zakonom o radu dopušten kolektivni godišnji odmor, uočena je tendencija da i neke privatne firme svojim zaposlenima daju vezane slobodne dane. Prosto, tada se sve uspori, i carina, i procedure uvoza-izvoza, a to je i zimski period kada se troši mnogo energenata za grejanje - objašnjava Dragoljub Rajić, konsultant "Mreže za poslovnu podršku".\nNe samo da se odnos prema radu nije poboljšao, već se i ta inercija prenela i na jedan deo malih privatnih firmi.Prošle nedelje bilo teško stupiti u kontakt čak i sa menadžerima tih firmi, ističe on, koji su, po svemu sudeći, dali sebi odmor sve do srpske Nove godine.\n- Sa druge strane, na Zapadu se ne radi 25. i 26. decembar, a onda ponovo 1. januara. Već 2. januara sve je u funkciji. Kada se uporedimo sa Evropom, imamo četiri, pet neradnih dana više, a mnogo smo siromašniji od njih. Prosečni osnivački kapital jednog malog i srednjeg preduzeća u EU je oko 18 puta veći nego kod takvog preduzeća u Srbiji. Oni imaju mnogo više razloga da praznuju, ali umesto toga, oni rade, jer je početak godine bitan za planiranja narednih 12 meseci, za pripreme za sajmove, susrete partnera - navodi Rajić.\nSLIČAN NAS SCENARIO ČEKA NA PROLEĆE\nUprkos tome, vrlo je moguće da će se "spajači praznika" ponovo aktivirati u proleće, jer ove godine Vaskrs "pada" blizu 1. maja, za sve one koji najveći hrišćanski praznik slave po starom kalendaru.\nPravoslavni Vaskrs se u 2019. godini proslavlja 28. aprila, a i drugi Vaskrs (29. april) bi trebalo da bude neradni. To bi značilo da će mnogi raditi samo 30. april, a već sutradan "dići sve četiri uvis" zbog Praznika rada. Podsetimo, 1. i 2. maj su po zakonu slobodni dani, tako da će, ko bude srećne ruke, spojiti period od Velikog petka (26. april) do 2. maja.


Ministarstvo smatra nekorektnim tvrdnje Saveza udruženja, povećanja za podsticaje su značajna | Agroportal.ba\nMinistarstvo poljoprivrede, šumarstva i vodoprivrede Republike Srpske odbacuje tvrdnje iz saopštenja za javnost Saveza udruženja poljoprivrednih proizvođača i smatra da se radi o nekorektnom odnosu nakon dogovora sa udruženjima koji je postignut i koji će u potpunosti biti proveden, i kroz Plan usmjeravanja sredstava i kroz Pravilnik o podsticajima za 2018.godinu.\nUkupna povećanja iznosa za podsticaje za poljoprivredu u ovoj godini su 11 miliona KM i sve grane proizvodnje u poljoprivredi su dobila značajna povećanja, pa se ovakvim istupima pokušava dovesti u pitanje dogovor koji je postignut u Vladi, a koji su, podsjećamo, pozdravila sva udruženja.\nPredstavnici udruženja su podržali podsticaje za kapitalna ulaganja, zatim regresirani dizel, otkup pšenice i protivgradnu zaštitu, sve ono što nemaju proizvođači u Federaciji.\nPodsticaji u Republici Srpskoj su adekvatni specifičnostima agrarnog sektora u Republici Srpskoj i odgovaraju potrebama većine proizvođača.\nKada su u pitanju ograničenja po pojedinim mjerama proizvodnje oni moraju postojati i to je proizvođačima takođe jasno predočeno, a oni će biti srazmjerni obimu proizvodnje, u cilju sprečavanja probijanja agrarnog budžeta.


Sloboda govora u poslednje vreme vrlo zastupljena tema u vestima\nSloboda govora je osnova zapadnog društva, ali urednici novina u Evropi nedavno su saznali da je sloboda govora koncept za koji neki misle da treba da bude organičen. Neredi u većinski muslimanskim zemljama zbog objavljivanja uvredljivih karikatura verske sadržine izazvali su stavove da je reč o debati Zapad protiv ostatka sveta.\nSledećeg meseca, Američka nacionalna radio i TV mreža, poznatija kao Pi-Bi-Es, emitovaće dokumentarni film pod nazivom Genocid nad Jermenima. Dokumentarac će se baviti okolnostima pod kojim je oko milion i 200 hiljada Jermena, koji su tokom i posle Prvog svetskog rata živeli u Otomanskom carstvu - izgubilo život. Među zapadnim istoričarima ubedljivo preovlađuje mišljenje da se radi o prvom genocidu u 20. veku, ali turska Vlada osporava taj zaključak, naglašavajući da se ne radi o istrebljanju jednog naroda po nalogu države, te da se stoga, to ne može smatrati genocidom. Posle dokumenatrnog filma Pi-Bi-Es planira da emituje 25-minutnu panel diskusiju sa dva istoričara koji brane naširoko odbačeno stanovište turske Vlade. Elizabet Čuldžijan (Chouldjian) je član Američkog nacionalog komiteta Jermena, orgnaizacije koji je pozvao PBS da ne emituje panel diskusiju.\n«Kako što niko ne bi dao prostora onima koji ne priznaju Holokaust da govore o svojim pogrešnim gledištima na PBS-u, tako niko ne bi trebalo da baca senku na ovo pitanje i obmanjuje gledaoci dovodeći ljude koji su poznati po tome što poriču genocid.»\nPBS nije odgovorio na zahteve Glasa Amerike za komentar, ali izjava Elizabet Čuldžijan da ta mreža nikad ne bi dala prostor onima koji poriču stradanje Jevreja, privukla je pažnju nekih ljudi, pre svega u svetlu nedavne osude Dejvida Irvinga. Britanski istoričar osuđen je u Beču na tri godine zatvora zbog kršenja austrijskog zakona koji zabranjuje poricanje Holokausta.\nPrema tvrdnjama Roberta Kana, profesora na pravnom fakultetu u Bruklinu, koji je intenzivno pisao o zakonima koji se tiču nepriznavanja Holokausta, sloboda govora na zapadu nije bezuslovno pravo. Ona je ublažena, kako kaže, kompleksnim sistemom zakonske i samo-cenzure, koje gotovo uvek potiču iz istorije društva.\n«Postoje neke vrste izražavanja, kao što je paljenje krsta, koje kada imaju nameru da zastraže predstavljaju kršenje zakona. U mnogim državama, pre svega na američkom jugu nije dozvoljeno da na protestima nosite maske. Sva ova pravila u osnovi imaju veze sa ulogom Kju Kluks Klana kroz američku istoriju i imaju tendenciju da pokažu da su društva veoma zabrinuta kada se radi o izražavanju kroz priču o ranijim aktima rasizma, počinjenim u tim društvima».\nU međuvremenu, PBS još nije objavio da će otkazati emitovanje panel diskusije, koja je snimljena početkom februara, a trebalo bi da bude prikazana 17. aprila.


Vikend na selu košta koliko i vikend u Beču\nNaslov: Vikend na selu košta koliko i vikend u Beču Čet 19 Apr - 20:27\nZa trodnevni odlazak u Budimpeštu, Prag ili Beč turisti će morati da izdvoje oko 90 evra, a skoro isto toliko za vajate širom Srbije.\nPutovanje u evropske metropole za praznike ili vikend može koštati približno kao i odlazak u domaća etno-sela. Za trodnevni odlazak u Budimpeštu, Prag ili Beč turisti će morati da izdvoje oko 90 evra, a računica je tek nešto manja za vajate širom Srbije, pišu "Novosti".\nProcene turističkih agencija pokazuju da je, tokom upravo završenih Uskršnjih praznika, više od 8.000 turista iz Srbije krenulo u obilazak nekih od evropskih gradova. Kako objašnjavaju turistički radnici, najveće interesovanje vladalo je za bliže destinacije, poput Budimpešte, Beča, ali i Istanbula.\n"Prvo su rasprodati dvodnevni i trodnevni aranžmani kojima cena kreće već od 69 evra po osobi", objašnjavaju za "Novosti" beogradski agenti.\nU odnosu na prošlu godinu, ovi aranžmani su poskupeli od pet do deset evra. Jer, na putovanje se odlazi autobusom, pa su zbog rasta cene goriva, agencije podigle cenovnike.\nA cene u domaćim etno-selima gotovo da pariraju evropskim gradovima. Tako, primera radi, u Rašinom selu nadomak Beograda, noćenje s doručkom u vajatu košta 18 evra, dok za hotelski smeštaj treba platiti i 35 evra. U popularnim Stanišićima, nadomak Bijeljine, dvokrevetna soba košta 46 evra za noć. Tek nešto jeftiniji je odmor u Latkovcima, kod Aleksandrovca, gde za noćenje s doručkom treba platiti 1.800 dinara, a za polupansion 2.200 dinara. Evropske cenovnike drže i u vajatima Gornje Kravarice, kod Dragačeva, gde polupansion staje 2.100 dinara.\n"Iako nismo u Evropskoj uniji, ne možemo spuštati cene ispod realnog nivoa", objašnjavaju za "Novosti" u jednom etno-selu. "Imamo stalne troškove koje moramo da pokrivamo samo od posete gostiju. A jeftino prenoćište, za 200 ili 300 dinara, može se naći u seoskim domaćinstvima, koja izdaju sobe u kućama u kojima i žive."